
Nos fotografo a saca e 
bunita potret aki di algo 
cu no tabata asina bu- 
nita pe rampa panort 
di Eagle Beach. Olanan 
bruto a destrui e rampa 
nobo traha unda e com- 
i panianan di deporte 
acuatico normalmente 
ta baha nan botonan. 
Ora gobierno a traha e 
rampa, nan a avisa di 
antemano cu e luga no 
tabata uno ideal. 


Lesa mas riba pagina 
A15 

IS 



Sin bonus 
diPasco 

Trahadonan di e casino den e 
hotel RIU nobo (antes Westin) 
a para trabou. Nan no a haya 
nan pago di bonus di Pasco 
aunke nan tin derecho riba 
dje, segun e sindicato FTA. 


Lesa mas riba pagina A8 


SAC nada, SNIAC 
Carnaval 61 

SAC a perde e caso contra gobierno 
ayera. Hues ta haya cu gobierno mes- 
ter tene e menasa di boycott di e gru- 
ponan di carnaval y musico serio. Y no 
a demostra cu e minister di Cultura ta- 
bata partidario. 

Lesa mas riba pagina A3 





Awo cu 2 florin mas, bo por gana 



‘Afl. 650.000 +Afl. 350.000 

na cualkier ,çbended& dl louo. CX T“ 

Pronostico di tempo 


Parcialmente nubia 


ORANJESTAD- Tempo 
ta parcialmente nubia cu 
chens pa algun yobidan- 
an chikito. Temperatura 
maximo 31 grado Celsius 
y temperatura minimo 26 
grado Celsius. Solo ta sali 


06:52 di mainta y ta baha 
06:16 di atardi. 

Situacion general:. E tempo 
ta generalmente seco pero 
humedad cu a resta biniendo 
di direccion Oost por causa 


yobida leve y breve. Tambe e 
shelo por mustra nubia de bes 
en cuando. Biento ta mengua 
gradualmente debi na un area 
di presion abou cu ta desar- 
oyando riba lama Atlantico. 
Situacion di lama : Olanan di 


lama lo ta di direccion noor- 
doost cu haltura di 6 te 8 pia. 
Temperatura di superficie di 
lama 28 grado Celsius. Ta 
pidi usuarionan di lama tene 
cautela debi na haltura di e 
olanan. □ 



Bo cadena 
di numbernan 
di suerte ta duna 
e number di awe 

Benta den centro grandi ta bayendo positivo 

Necesidad di “Business Improve District” 
ta urgente pa maneha centro Oranjestad 



a yega seguramente tempo wordo remodela, esta BID 
cu mester bin e structura ey”, (Business Improve District). 
el a bisa. 



BID 

Durante e ultimo tres añanan 
e negoshinan den caya grandi 
a wanta hopi sla den caida di 
benta. Sin duda sr. Tieleman 
ta reconoce cu e luna aki ta 
yuda hopi, ya cu e benta a 
drecha loke ta un bon señal. 
Pero e comerciantenan ta re- 
alistico cu e bonansa aki no 
ta bay drecha practicamente 
tres aña di perdida. P’esey e 
ta considera cu a bira urgente 
cu mester bin un structura 
den forma di organisacion pa 


aworaki esaki ta demanda 
cu mester bin un grupo full 
time pa bay opera, maneha y 
promove, etc. caya principal. 
Ya cu como Mambo nan no 
tin e personal pa haci e tra- 
bou aki, ya cu e organisacion 
aki ta integra pa comercian- 
tenan cu tin nan negoshi den 
caya y den nan ora liber nan 
ta haci trabou pa e organisa- 
cion aki. 

“Nos a haci den pasado pa 
tene caya bibo. Pero aworaki 


maneha e caya di un manera 
profesional. 

Mambo tin basta tempo re- 
uniendo cu gobierno riba 
e aspecto aki caba, pero e 
ta haya cu un caminda e no 
ta draai full manera mester 
ta ainda. E “bottleneck” ta 
sinta den e parti di maneho 
di gobierno, ya cu structura 
mester wordo formalisa di 
e organisacion cu mester 
tuma over e parti di maneho 
di caya grandi despues cu a 


ORANJESTAD 
- Despues di tres 
aña dificil, luna di 
december 2014 ta 
un temporada cu 
e comerciantenan 
estableci den caya 
grandi ta mir’e di 
un forma masha 
positivo. 


Falta di structura 

Como representante di 
Mambo, nan a yega di bisa 
den pasado caba cu e urgen- 
cia ta cu mester bin un struc- 
tura pa maneha caya grandi. 
Hopi placa a wordo inverti 
den infrastructura den caya 
pa haci e area aki den pleno 
curason di Oranjestad buni- 
ta. 

Pero sr. Tieleman ta kere cu 


Mirando e circunstancia ac- 
tual, Mambo mes ta sigui 
haci su esfuerso ya cu e 
ta beneficia nan tur. Den 
cuadro di esaki tur diasabra 
nan tin nan actividad pa asina 
stimula e hendenan pa bin 
haci nan compra den caya. 
“Di e actividadnan cu nos ta 
haci e resultado ta positivo; 
pero mester bin hopi mas,” 
el a bisa. 

Entrante januari lo bin e di 
dos fase di renobacion na 
banda di caya. Mambo ta 
mira cu e trabou comple- 
mentario aki ta necesario 
naturalmente, ya cu no 
mester lubida cu e caya ta 
forma un total y no pida 
pida, segun sr. Tieleman. 
Tambe lo wordo intro- 
duci e parkeer meter; cu 
Mambo a yega di tende 
di dje. Sinembargo nan 
no ta na altura di mucho 
detaye riba e fase cu 
nan ta actualmente cu e 
proyecto aki. 


Actividad 

Un factor cu a contri- 
bui hopi ta e actividad cu 
nan mes ta organisando 
y tambe esun gobierno 
ta organisa den caya spe- 
cialmente tur diaranson, 
esta “Fiesta den Caya”. 
Aunke e ta kere cu tin 
mas cos cu mester wor- 
do haci pero en general 
e sentimento cu Mambo ta 
hayando di e comercian- 
tenan ta cu e benta ta miho 
cu e añanan anterior. 


Sinembargo e comercian- 
tenan ta analisa cu e publico 
aki ta bin mas tanto pa entre- 
tenimento. Mientras cu e co- 
merciantenan ta keda habri 
te 9or anochi cu e posibilidad 
pa pueblo realisa nan cumpra 
di un forma trankil den or- 
anan di anochi tambe. □ 


Frank Tieleman di 
Mambo cu ta e aso- 
ciacion cu ta agrupa e 
comerciantenan den 
caya principal y alre- 
dedor, ta ripara cu e 
benta a subi e luna aki 


compara cu e añanan 
anterior. “Por ta e 
hendenan a cuminsa 
realisa cu por fm caya 
ta cla. Cu nan por bin 
haci nan compras”, el 
a bisa na Bon Dia Aruba. 

‘Permiso duna cabapa SMAC’ 

SAC a perde caso contra gobierno 



ORANJESTAD — Hues 
a nenga ayera mainta e 
“voorlopige voorziening” 
cu Stichting Arubaanse 
Carnaval (SAC) a pidi pa 
gobierno no duna Sticht- 
ing Maneho di Aruba su 
Carnaval (SMAC) niun 
permiso pa organisa Car- 
naval 61. 

Mientrastanto presidente 
SMAC, Randy Thiel a indica 
ayera cu a haya permiso caba 
pa organisa e Carnaval 61. 
Esaki e fuente NoticiaCla ta 
trece. E no tin e documen- 
tonan oficial den man ainda 
pero si a ricibi un carta di po- 
lis cu e fundacion tin e per- 
miso pa organisa. 

Durante tratamento di e caso 
di parti di gobierno a wordo 
mustra cu ta duna SMAC 
permiso pa organisa carnaval 
y cu a rechasa e peticionnan 
di SAC. Gobierno a mustra 
cu e punto di salida pa or- 
ganisa actividadnan di carna- 
val ta cu mester por garan- 
tisa orden publico y no por 
bay garantisa esaki si tin mas 
actividadnan carnavalesco 
ariba e mesun dia. Gobierno 
a mustra cu e ta teme cu si 
duna SAC e permiso pa or- 
ganisa carnaval 2015, e hecho 
cu e mayoria di e gruponan 
di carnaval y musiconan no 
kier traha cu SAC, esaki lo 
causa daño na e reputacion di 
Aruba y tambe lo causa daño 


economico. 

Interes cultural 

Hues a rechasa e ponencia 
di SAC cu no mester teme 
cu gruponan lo no participa. 
Esaki tambe ta trece e hecho 
cu gobierno a laga pisa mas e 
interes cultural y social eco- 
nomico cu e interes di SAC 
pa e organisacion di carna- 
val 2015. Contrario cu SAC, 
hues ta haya cu Gobierno 
mester a tene e menasa di e 
gruponan di carnaval y musi- 
conan pa un boycott na serio. 
Hues a mustra tambe cu SAC 
no a demostra suficiente cu e 
minister di cultura tabata par- 
tidario den e conflicto entre 
SAC y SMAC. 

60 aña 

Abogado Dello Gomez, 


representando minister di 
Cultura Otmar Oduber, ta 
ratifica di su banda cu corte 
ta haya cu ta na gobierno pa 
dicidi ken ta haya permiso 
pa organisa carnaval. SAC 
no por saca ningun derecho 
for di hecho cu nan so a or- 
ganisa carnaval 60 aña largo. 
Ademas corte lo a tuma den 
consideracion cu gobierno lo 
a haci esfuerso pa soluciona 
e conflicto entre SAC y e 
gruponan di carnaval. Gobi- 
erno su interes pa salvaguar- 
dia carnaval ta riba principio 
cultural y socio-economico, 
pues gobierno tin su derecho 
pa tuma decision riba ken lo 
organisa carnaval y ken no, 
asina hues a dicta segun sr. 
Gomez. 

No ta bay apela 


Segun abogado Jonathan 
Steward, hues den su vere- 
dicto a duna di conoce cu 
gobierno no por nenga SAC 
e permiso a base di supuesto 
disturbio di orden publico. 
Esaki tabata un di e principi- 
onan tambe riba cual SAC 
tabata basa su caso. Sinem- 
bargo hues a duna di conoce 
tambe cu minister cu ta duna 
permiso tin libertad di mane- 
ho y cu e libertad aki ta hopi 
grandi. Esaki a pesar cu hues 
mes no sa kico e maneho aki 
ta y no por sinta tampoco riba 
stoel di minister. Pasobra ta 
trata di un “voorlopige voorz- 
iening”, SAC no por apela e 
caso aki, sr. Steward ta splica. 
Lo por a apela si acaso SAC 
tabata haya cu e tratamento di 
e caso a bay na un manera in- 
husto y segun sr. Steward no 
por bisa esaki. 

Caso di daño 

Sinembargo e comision di 
LAR (adminstrativo) lo bay 
wak e caso full di nobo riba 
16 di december y lo bay duna 


un conseho na prome minis- 
ter cu despues lo bay tuma su 
decision oficialmente. For di 
eynan lo bin un oportunidad 
pa bolbe bay corte, segun e 
abogado cu a representa SAC 
hunto cu su colega di bufete 
Darin Crouch. Sr. Steward ta 
bisa cu e ta casi sigur cu gobi- 
erno e siman aki lo bay otorga 
e permisonan na SMAC. 

Loke ta resta awo ta pa dis- 
olve contractnan cu tabatin 
cu sponsor, haci demanda pa 
loke ta daño y perhuicio pa 
cu esaki, lanta caso unabes cu 
permisonan wordo otorga. 
Tambe tin e caso ainda cu 
SAC kier lanta pa disolve 
SMAC a base cu e fundacion 
lo a wordo lanta cu e solo 
proposito di stroba SAC den 
su trabou. Esaki kiermen cu 
den tur probabilidad SMAC 
ta bay ta esun cu ta bay or- 
ganisa Carnaval 2015. Pero pa 
loke ta futuro edicionnan tur 
cos ta mustra cu e guera entre 
fundacionnan carnavalesco 
no a termina. □ 


Oflcina di Monumento lo traha estrechamente cu MAA 
riba proteccion di dos sitio arkeologico 



ORANJESTAD - Direc- 
tora di Oficina di Monu- 
mento Aruba, Yvonne 
Webb-Kock a expresa su 
palabra di felicitacion na 
Museo Arkeologico Aru- 
ba (MAA) cu a realisa un 
trabou hopi duro pa re- 
visa tur procedura pa dos 
sitio arkeologico na Ayo 
y Tanki Flip di e Periodo 
Ceramico lo bin den e reg- 
istro di monumentonan 
protegi. 

E ta lamenta cu e dia ey, mes- 
ter atende otro compromiso 
di trabou cu e no por atende 
e invitacion cu a wordo di- 
rigi na su persona. “E tabata 
un momento historico basta 
grandi; y mi kier haci uzo di 
e oportunidad aki pa felicita 
nan publicamente, cu esaki ta 
un paso hopi grandi na Aru- 
ba”, el a declara na Bon Dia 


Aruba. 

Ta asina cu siman pasa a 
sosode un hecho sin prec- 
edente den nos historia, ca- 
minda un peticion a wordo 
entrega na minister di Cul- 
tura, sr. Otmar Oduber pa 
protege dos sitio arkeologi- 
co. Normalmente monu- 
mento arkitectonico ta esun 
cu a wordo protegi ultimo 
añanan na Aruba. 

Esaki ta un trabou cu Ofi- 
cina di Monumento mester 
haci hunto cu MAA su sec- 
cion di investigacion arkeo- 
logico. Sra. Webb-Kock a bisa 
cu nan lo haci uzo di nan ex- 
perticio, pasobra logicamente 
masha poco su oficina sa di 
arkeologia. 

“Nan ta experto riba nan 
tereno; y nan ta haci pero nan 


ta cay bou ordenansa di mon- 
umento,” el a bisa. 

Proceso 

E proceso ta inicia ora cu e 
mandatario concerni ta duna 
su aprobacion pa Oficina di 
Monumento bay cu e parti 
huridico di prepara y describi 


e sitio arkeologico. Despu- 
es tur documento ta bay na 
Conseho di Monumento y 
e proceso aki ta bay tuma un 
par di luna ainda. 

E dos sitionan aki ta wordo 
declara monumento proteha 
na momento cu nan ta wordo 


inscribi den e registro den 
nan departamento. 

Sra. Webb-Kock a splica cu 
ora algo ta wordo proteha; 
esaki kiermen cu prome cu 
bo ta haci un cambio na algo 
cu ta proteha, bo mester un 
permiso. Hopi biaha hallazgo 
arkeologico ta bou tera locual 
naturalesa mes ta proteha 
nan. Sinembargo esun cu tin 
biaha ta kibra nos herencia 
bou tera ta nos hendenan mes 
ora cu un proyecto nobo ta 
wordo lanta. 

Si tin cierto proyecto of desa- 
royo cu ta bay tuma luga den 
un sitio arkeologico protegi, 
e desaroyado mester un per- 
miso di Oficina di Monu- 
mento of asina yama “per- 
miso di monumento” pa wak 
si e ta admisibel of no admisi- 
bel den e area ey. □ 

Aparentemente e prome 
ministernan di Corsou, St. 
Maarten y Aruba ta boi- 
cotia e celebracion di Dia 
di Reino (Koninkrijksdag) 
cu ta dialuna proximo. 
Segun e fuente Hulan- 
des Elsevier a base di ‘un 
fuente fidedigno na Den 
Haag’ e trio ta asina rabia 
cu e gabinete di Rutte cu 
nan no ta bin. 

Pues Rey Willem-Alexander 
mester celebra e concierto 
tradicional na Amsterdam 
su so. Mester bisa si cu e 
gobernadornan di e islanan 
si ta presente. Nan a papia e 
siman aki cu e Rey. Pero e 
gobernadornan ta e repre- 
sentante di Rey riba e isla- 
nan, pues basicamente por 
bisa cu e Rey ta keda su so. 
Si ta berdad cu e premiernan 
a cancela, Bon Dia Aruba no 
por a confirma ainda y oficial 
e fuente Hulandes no a haya 
un confirmacion tampoco di 
e vocero di e minister encarga 
cu Relacion di Reino (Ronald 
Plasterk). 

E tres paisnan no ta unico 
den nan mal contento. Statia 


ORANJESTAD - Prome 
minister Mike Eman a 
participa ayera den e con- 
ferencia fi Future of the 
Americas’ organisa pa 
fi The Clinton Foundation’ 
cu a tuma luga na Miami. 
Segun gobierno ta mustra 
cu tin hopi interes pa Aru- 
ba como hub pa Latino 
Americano. 

Bill Clinton ta presidente di 
e fundacion cu ta organisa e 
conferencia importante aki. 
Prome cu e conferencia, sr. 
Eman a haci un bishita na 
Consul General di Reino 
Hulandes, staciona na Mi- 
ami. E reunion a toca dife- 
rente temanan di interes pa 
Aruba. 

Consul General Nathalie 
Olijslager-Jaarsma ta splica 
cu nan ta haciendo trabou pa 


lo tin un referendum otro si- 
man pa wak si mayoria di e 
populacion ta por autonomia. 
Un autonomia hasta otro cu 
esun di e ASC, un autonomia 
segun e defmicion di Na- 
cionnan Uni (UN). 

E aña aki ta celebrando 60 
aña di e Reino Hulandes a 
base di e Statuut cu Reina 
Juliana a firma e tempo ey. 
Pero despues di 60 aña no ta 
mustra cu ta hopi di celebra, 
banda e concierto mes. Por 
spera e palabranan bunita, 
manera aña pasa ainda nos a 
tende durante e bishita di e 
pareha Real. 

E decor di e ruina di Bush- 
iribana tabata mustra bunita 
ilumina e tempo ey, pero 
porta tabata mas un visuali- 
sacion di e relacionnan. Mas 
realistico cu e palabranan 
bunita expresa. 

Locual ta parce ta cu Hulanda 
si a logra e aña aki pa unifica 
(politicamente) e tres isla- 
paisnan cu den pasado no tur 
ora tabata bon cu otro. Pues 
por bisa cu den e parti Cari- 
bense di nos Reino si tin algo 
pa celebra. Porta esey ta e 
meta di gabinete Rutte: hun- 


asisti Aruba como un ‘hub’ pa 
Latino America. 

Interes 

Consul General ta conta cu 
recientemente el a bay repre- 
senta Reino Hulandes na un 


ga e baca malucu pa e islanan 
busca sosten cerca otro. 

Aunke riba tereno economi- 
co, miho bisa ora ta papia di 
Aruba como ‘hub’, ta parce 
cu e relacionnan den Reino 
(manera por lesa den e arti- 
culo aki bou cu ta basa riba 
un relato y Bon Dia Aruba no 
a verifica di e banda di e com- 
ercio Mericano/ embahador 
si realmente tin hopi interes) 
ta miho cu nunca. Placa ta 
aparentemente e ‘amor’ cu ta 
unifica nos den Reino. Den 
e ultimo dianan ( desde Hu- 
landa y Aruba a bisa cu nan ta 
traha hunto pa cu CFT) hopi 
hende ta puntra nan mes: di- 
con Aruba no ta bay den un 
‘welga di hamber’ mas pa 
stop e metemento y kibra- 
mento di autonomia di Hu- 
landa riba tereno fmanciero. 
Dicon minister di Financia ta 
puntra CFT/Hulanda pa un 
conseho riba e presupuesto 
2015? Y hasta ta bisa cu no ta 
pone e conseho na banda (ora 
e no ta mucho positivo). 

Tur esaki ta un tiki straño 
considerando cu un par di 
luna pasa a ‘forsa’ e conse- 


mision comercial na Broward 
(mas noord di Miami) y el a 
haya varios inversionista cu 
specificamente a pidi pa in- 
formacion tocante di Aruba y 
pa establece aki pa su posicion 


ho di CFT riba gobierno di 
Aruba y su lider a bay den 
welga di hamber. Ta un indi- 
cacion cu probablemente no 
tin nada ‘mutuo’ den e parti 
‘Hulanda y Aruba a yega na 
acuerdo riba cooperacion cu 
CFT pa presupuesto 2015’. 
Esaki tabata e cabes di e relato 
cu prensa a haya. Un (bon) 
fuente a bisa Bon Dia Aruba 
lo siguiente: 

E relato ta indica cu no ta 
CFT so cu ta keda envolvi, 
pero tambe Conseho di Min- 
ister di Reino lo keda envolvi 
den fmancia publico Aruba- 
no. Pues si gobierno di Aruba 
no ta sigui e consehonan di 
CFT, Conseho di Minister 
di Reino lo actua. 

Y esaki ta mescos cu awor ta 
haci na Corsou y St. Maarten 
a base di e ley (consensus ri- 
jkswet) di CFT. 

E unico diferencia ta cu e 
paisnan a haya placa di Hu- 
landa pa sanea debe y Aruba 
e garantia di Hulanda pa fia 
placa mas barata. Pues por 
bisa cu Corsou y St. Maarten 
na fmal tin mas di celebra cu 
Aruba.Q 


interesante como un hub pa e 
mercado Latino Americano. 

San Nicolas 

Banda di e reunion el a splica 
cu, hunto cu prome minister, 
a reuni tambe cu represent- 
ante di International Change 
Management Consultant, 
Joep van Berkel, cu ta inte- 
resa den desaroyo y inversion 
na San Nicolas. 

E interes particular aki ta bin 
debi na e cambionan recien 
den sistema di impuesto cu a 
haci di San Nicolas un zona 
economico mas atractivo pa 
inversion na Aruba. 

Na nomber di su compania y 
e grupo cu e ta representa, sr. 
Van Berkel a entrega un carta 
di intento (Letter of Intent, 
LOI) durante e reunion pa 
evaluacion. Riba kico, gobi- 
erno no a divulga.Q 

Trahadornan di Elmar a gana nan caso contra Elmar 


ORANJESTAD - Ayera 
mainta un cantidad di tra- 
hadonan di Elmar tabata 
presente tanto den sala 
abou como den e tribu- 
na ariba separa pa e caso 
sumario cu nan a cuminsa 
di urgencia contra geren- 
cia di Elmar. 

E trahadonan a wordo rep- 
resenta pa abogado mr. Dui- 
jneveld. Tratamento di e caso 


Caso di 
maltrato serio 
y menasa di 
morto posponi 

ORANJESTAD - Ayera 
mainta e caso contra e 
persona R.L., sospecha di 
maltrato severo y menasa 
di morto a keda posponi. 

Fiscal a presenta diferente 
acusacionnan serio contra 
R.L. E prome acusacion ta cu 
riba 29 di april 2014, inten- 
cionalmente el a herida un 
persona gravemente. R.L. a 
dal e persona varios biaha cu 
su elleboog of mokete den 
cara, door di cual e persona 
a sufri cachete kibra y un 
mancha preto den su wowo 
robes. 

E otro acusacion cu Fiscal a 
presenta contra R.L. ta cu riba 
10 october 2014, el a menasa 
dos persona cu morto. R.L. 
lo a bisa un di e personanan 
cu e lo mat’e y lo choc’e te cu 
e stik. E otro persona el a bisa 
cu e lo mat’e. 

Riba e mesun 10 october 
2014, intencionalmente R.L. 
a maltrata e personanan aki 
dor di dal esun varios mo- 
kete den cara y tene e otro na 
su garganta, dal e cu mokete 
den boca y djey scop e varios 
biaha na su lomba. 

Caso posponi 

Ta acusacionnan serio cu tin 
contra R.L. pero mirando cu 
investigacionnan ta andando 
y cu no tin espacio pa caso- 
nan penal awor aki, e caso a 
bin dilanti pro forma. Fiscal 
a informa Hues cu tin asina 
hopi casonan penal pa trata 
cu pa awor, te na maart 2015 
tin luga. E1 a propone pa trata 
e caso aki na maart 2015. 

Hues a bisa cu no ta keda 
nada otro cu pospone trata- 
mento di e caso pa otro 
aña.Q 


aki a dura algun ora y Bon 
Dia Aruba den entrevista cu 
mr. Duijneveld por a com- 
pronde cu e caso aki tabata un 
caso sumario di urgencia for 
di un caso mas profundo cu 
ta andando contra gerencia di 
Elmar pa e cambio di mane- 
ho cu Elmar kier introduci. 

Ta asina cu gerencia kier trece 


cambia den e dianan liber cu 
e trahadonan ta gosando di 
dje pa añanan caba relaciona 
cu e dianan liber entre e di- 
anan di fiesta di Pasco y aña 
nobo. Gerencia di Elmar kier 
pa e trahadonan traha riba e 
dianan aki y e trahadonan no 
ta di acuerdo cu e maneho 
nobo aki. Ta p’esey a cumin- 
sa un caso mas profundo pero 


mirando cu dentro di dos si- 
man ya ta den e siman di Pas- 
co, mr. Duijneveld a cuminsa 
e caso sumario cu e peticion 
pa Hues ordena gerencia di 
Elmar pa keda sin introduci e 
cambio di maneho tanten cu 
no tin un sentencia defmitivo 
den e caso mas profundo. 

Despues di e oranan di trata- 


mento, Hues a honra e peti- 
cion di mr. Duijneveld. Hues 
a ordena Elmar pa warda te 
ora tin un sentencia den e 
caso mas profundo. Esey ta 
nifica cu e trahadonan di El- 
mar por gosa di nan dianan 
liber entre e dianan di fiesta. 
E dos sindicatonan di e tra- 
hadonan tabata sumamente 
satisfecho cu e logro aki. 

Ultimo aña escolar 


Pa motibo di tiki mucha, Maria Regina School lo cera 



SAN NICOLAS - E scol 
basico Maria Regina lo no 


habri su portanan e prox- 
imo aña escolar. E motibo 


di esaki ta, cu e scol ya pa 
hopi aña tin tiki mucha 
den e klasnan, y no ta yega 
e cantidad minimo stipula 
pa ley. 

Segun Rachelle Croes, di- 
rectora di e scol, e directiva 
SKOA a anuncia esaki. Ma- 
ria Regina ta un scol catolico 
pues ta cay bou SKOA. Sra. 
Croes ta bisa cu SKOA ta 
argumenta cu ya pa 3 aña 
a wanta e scol aki habri y 


aworaki a dicidi cu esaki ta e 
ultimo aña escolar cu e scol 
ta keda habri. Sra. Daal a 
haci esaki conoci durante un 
reunion na dicho scol, den 
presencia di maestro y may- 
ornan. 

Directora di e scol a bisa cu 
e cantidad minimo stipula pa 
ley cu un klas mester consisti 
ta di por lo menos 20 mucha. 
Na Maria Regina, tin dos klas 
cu ta cumpli cu e cantidad 

COMPLETQy 


minimo, pero e otronan ta 
bou di e cantidad aki. 

Reaccion mayornan 

Bon Dia Aruba a puntra sra. 
Croes, kico ta e reaccion cu a 
sali for di e mayornan. “Hopi 
ta gewoon decepciona, tristo 
y rabia. Algun mayor ta papia 
di haci diferente accion pa 
expresa nan mal contento cu 
e decision tuma, y tin mayor 
cu kier haci un accion pa col- 
ecta firma y tuma contacto 
cu e minister encarga cu 
enseñansa, riba e situacion. 

Personal y muchanan 

Bon Dia Aruba a tuma con- 
tacto cu minister di ense- 
ñansa Michelle hooybboer - 
Winklaar pa un reaccion riba 
e situacion. E1 a bisa cu el a 
wordo informa pa SKOA, 
riba e ultimo decision. Apa- 
rentemente e scol Maria 
Regina ta bira mas chikito 
cada aña. SKOA a mustra 
e director, cu e lo wordo 
traslada como director na un 
otro scol, y esey lo ta e caso 
pa e maestronan tambe. Sra. 
Hooyboer-Winklaar a bisa, 
cu Aruba tin docente di me- 
nos, pues lo tin espacio pa e 
maestronan na otro scol. Sra. 
Hooyboer-Winklaar a sigui 
bisa cu e muchanan cu ta 
atende e scol, lo wordo ubica 
na e otro diferente scolnan 
cu tin den cercania, cu tin 
luga pa nan. 

Edificio 

Bon Dia Aruba a puntra sra. 
Hooyboer Winklaar kico lo 
pasa cu e edificio di Maria 
Regina despues di e aña es- 
colar aki, el a bisa cu e edifi- 
cio lo wordo uza pa Colegio 
San Nicolas, cu ta un scol 
cu a crece hopi den e ultimo 
añanan. 

Bon Dia Aruba a puntra e 
directora riba e esfuersonan 
cu a wordo haci pa ubica 
muchanan di otro bario of di 
otro scol, na Maria Regina. 
Sra. Croes a bisa cu locual cu 
e sa di esey, ta cu e ta dificil 
pa un mayor cu ta biba por 
ehempel na playa, pa pone 
su yiu, na un scol na San 
Nicolas. “Mi tin contacto cu 
mayornan cu nan yiu ya no 
ta bay e scol mas, pa motibo 
cu ya nan no ta biba na San 
Nicolas of pa motibo di cam- 
bio di trabou, cual tambe tin 
influencia riba e cantidad di 
muchanan cu ta asisti e scol. 
E director no por a contesta 
Bon Dia Aruba riba e esfuer- 
sonan cu a wordo haci di par- 
ti di SKOA pa yena e scol.Q 

Si mas hende ta scogepa compania comercial 


Serlimar lo re evalua situacion 
cu gobierno 


ORANJESTAD - Den menos cu 
un luna cu Ecotech a anuncia nan 
tarifa residencial nobo, hopi ta es- 
nan cu ta probecha di esaki. Pero 
kico ta e efecto riba Serlimar? 

Segun Julio Wever encarga cu mer- 
cadeo di Ecotech, e cantidad di cliente 
awor a bira 4 biaha mas hopi. 

Apart di e tarifa residencial nobo, cu 
awor ta mas cerca di otro compania 
cu ta recoge sushi, sr. Wever a bisa cu 
e ‘bon servicio’ di Ecotech ta locual 
ta influencia cantidad di cliente. Sr. 
Wever no por a duna e cifra exacto di 
cuanto cliente Ecotech tin inscribi. 
Informacion cu Bon Dia Aruba a 
logra haya for di Serlimar ta, cu e op- 
cion ta habri pa comunidad scoge cua 
compania nan ta prefera pa recoge 
nan desperdicio residencial. Bon Dia 
Aruba a papia cu vocero di Serlimar, 


Natalie Wolff di e influencia cu esaki 
lo por tin riba e fondo di Serlimar. 
Pasobra e compania su fmancia no ta 
florisante. Tur aña gobierno mester 
contribui cu miyones y eski no kier 
haci mas. P’esey Serlimar mester para 
riba su propio pia y genera mas en- 
trada. 

Sra. Wolff ta bisa, cu den caso cu hopi 
hende prefera di haci uzo di un com- 
pania comercial pa recoge nan des- 
perdicio residencial, mester re evalua 
e situacion cu gobierno. 

Responsabilidad 

“Serlimar, no ta un compania cu ta 
recoge sushi di cas solamente, Serli- 
mar tin e responsabilidad pa mantene 
e isla limpi y no por comercialisa,” 
sra. Wolff ta bisa. E ta agrega: “Serli- 
mar ta tene su servicio na un minimo 
y no por stop servicio di un hende si 



e no paga.” 

Servicionan adicional 

Bon Dia Aruba a puntra sra. Wolff 
kico ta sosode cu e servicionan adi- 
cional cu Serlimar ta ofrece banda di e 
recogemento di sushi residencial, den 
caso cu otronan haci uzo di otro com- 


pania. E1 a bisa, cu e motibo cu algun 
cas den un bario ta paga pa servicio 
cerca un otro compania, no ta haci cu 
Serlimar ta bay limita su servicionan. 
“Comunidad mester mira e tarifa cu 
Serlimar ta cobra manera un belast- 
ing pa higiena general,” sra. Wolff ta 
fmalisa. □ 

No a haya honus di Pasco 

Empleadonan di RIU Antillas den protesta 



cumpli cu e pago y den caso 
cu esey no sosode, e sindi- 
cato lo tuma pasonan legal y 
lo pone trabou un banda. E 
orario aki a vence ayera 5or di 
atardi. Sr. Dirksz a bisa Bon 


Dia Aruba cu na e orario ey, 
ainda e empleadonan no a 
ricibi nan placa. Consecuent- 
emente a drenta accion ayera 
anochi y ora Bon Dia Aruba 
a pasa, un grupo di trahado 


chikito berdad tabata para 
pafo. No ta conoci te ki ora a 
protesta y kico e siguiente pa- 
sonan ta di e trahadonan sea 
e sindicato cu ta representa 
nan. Q 


ATA ta enfoca riba turista cu entrada 


ORANJESTAD - Em- 
pleadonan di Orchid Ca- 
sino na Riu Antillas (ex 
Westin hotel) no a ricibi 
pago di nan bonus di Pas- 
co. Ayera nochi nan a sali 
pafo pa protesta 

E pago aki mester a tuma luga 
prome cu dia 10 di december 
pero esaki no a sosode. P’esey 
empleadonan, compaña cu 
vice presidente di Federacion 
di Trahadornan di Aruba 
(FTA) Hubert Dirksz a bay 
den un accion di protesta. 

Sr. Dirksz a dirigi dia 10 di 
december un carta na WRS 
International, na nomber di 
Nigel Brown cu ta e manag- 


ing director. E carta a encera 
cu e empleadonan ta expresa 
nan preocupacion pa motibo 
cu nan no a ricibi pago di 
nan bonus di Pasco, manera 
stipula den articulo 20 di nan 
acuerdo. E derecho aki ta 
algo cu e empleadonan a ad- 
kiri di tempo cu nan dunado 
tabata e compania Aruba Ho- 
tel Enterprises (AHE). Pero 
manera conoci un otro com- 
pania a tuma e accionnan den 
e compania cu ta doño di e 
hotel over. Segun ley WRS 
International mester tuma e 
beneficionan di e emplead- 
onan aki over tambe, FTA ta 
indica. 

Den e carta FTA a duna 
WRS International 24 ora pa 

125 mil y mas 


ORANJESTAD - Aru- 
ba tabatin como enfoke 
bishitantenan cu un en- 
trada anual di 100 mil dol- 
lar pa aña of mas, y tambe 
riba clase A y B + , si mira 
entre otro clasificacion 
social na Latino America. 

Pero e aña aki Aruba a cum- 
insa haci su enfoke riba esun- 
nan cu entrada anual di 125 y 
150 mil dollar mas intensivo, 
como tambe riba esunnan di 
clase A (Premium). 

Esaki Aruba Tourism Au- 
thority (ATA) ta informa. 
E midimento mensual cu 
ATA ta realisa, ta indica cu 
te october di e aña aki, tin un 
crecemento di 4.6% den nos 
mercado principal di bishi- 
tante, cual ta bishitantenan di 
Merca, cu tin un entrada di 
mas cu 100 mil dollar. 



Na 2013, 53% di e bishitan- 
tenan tabatin un entrada di 
100 mil dollar of mas, segun 
estadistica di ATA. P’esey e 
meta ta pa aumenta e por- 
centahe aki cu 5% pa 2014 
y 2015. Pues e aumento di 
4.6% te cu october, ta duna e 
indicacion cu ATA lo por al- 
cansa e meta pa 2014. 

Rendimento pa camber di 
hotel 

ATA kier midi e calidad di 
bishitante, por medio di e 
rendimento pa camber di ho- 
tel (RevPar). Pa esaki a stipu- 
la un meta ambicioso, cual ta 
un crecemento di 9%. Esaki 
ta e entrada di mas grandi di 
turismo, cual ta wordo regis- 
tra pa Banco Central. 

Esaki ta importante, pasobra 


JIIVERH UJ6 

por medio di esaki, por midi 
cuanto e turista ta paga na ho- 
tel, cual ta un otro indicado 
di poder di compra di e tur- 
ista. E RevPar pa Aruba, te cu 
october, tin un crecemento 
di 21.3%, cual ta indica cu ta 
atrae bishitante di calidad. 

E ultimo indicado cu Banco 
Central di Aruba ta midi, ta 
e entrada di turismo. Cual 
tambe ta uno clave pa ATA. 
Pa e indicado aki, tabatin un 
meta di crecemento di 4% pa 
e aña aki. 

Segun cifranan di Banco 
Central, e prome 6 lunanan 
di aña tabatin un crecemento 
di 4.9%, cual ta indica cu a 
surpasa e obhetivo. Aña pasa 
tabatin un crecemento di 
7%.Q 

Kier entrena bo celebro pa sinti mas 
compasion? Haya sa con 



ORANJESTAD - Eviden- 
cia cientifico ta mustra cu 
bo por siña bo celebro pa 
sinti mas compasion, tanto 
pa otronan como pa nos 
mes. Imagina bo con dife- 
rente mundo lo ta si nos 
tur siña e habilidad aki. 

Segun e medio Fast Com- 
pany, den un estudio conduci 
na Universidad di Wiscon- 
sin-Madison su Centro pa 
investiga mentenan sano (di- 
rigi pa Dr. Richard J. David- 
son), participantenan a wordo 
siña pa genera compasion pa 
diferente categoria di hende, 
incluyendo esunnan cu nan 
stima y e personanan ‘dificil.’ 
Haciendo e tipo di ehercicio 
aki, por compara esaki cu e 
deporte di hisa peso, e mus- 
culo di compasion ta wordo 
fortaleci segun practica cu 
hendenan mas dificil, mescos 
cu ta aumenta e plachi di peso 
segun e curpa ta ahusta. 

Estudio 

“Ora nos a inicia nos estudio 
algun aña atras, investigacion 
previo a mustra cu tabata 
practica meditacion di com- 
pasion cu a acumula 10.000 
ora di practica ta mustra un 
cantidad mas grandi di reac- 
cion neural (ta dispuesto pa 
yuda) na sufrimento compara 
cu esunnan cu a wordo siña 
pa eherce control. Tambe nos 
a pensa, con ta para cu perso- 
nanan manera ami y abo? Tur 
hende por cultiva compasion 
cu menos practica,” Davidson 
a bisa. 

“Nos a dicidi pa duna sola- 
mente 7 ora di practica, den 
sesionnan diario di 30 minuut 
pa dos siman. Nos kier a wak 
si e hendenan aki por cambia, 
ambos den un comportacion 
menos dirigi riba nan mes y 
maneranan cu nan celebro ta 
responde na sufrimento. 

Nos a busca participante cu 
no tin experiencia previo den 
meditacion y a asigna nan 
pa siña sea entrenamento di 
compasion of di reevaluacion. 
Cu ta un tecnica pa regula 
emocion cu ta puntra hende 
pa re-interpreta eventonan 


negativo pa baha emocionnan 
negativo. Ambos grupo a en- 
trena pa dos siman door di 
scucha audio di instruccion 
riba internet.” 

Participantenan mester a 
practica compasion pa nan 
mes, un ser keri, un persona 
straño y un persona dificil den 
nan bida. Nan mester a obser- 
va nan pensamentonan, senti- 
mentonan cu a lanta segun 
nan imagina cada un pasando 
den sufrimento. E meta ta pa 
duna participantenan practica 
na tolera nan reaccionnan, 
enbes di evita nan of di bay 
mucho den nan. E proximo 
parti ta unda nan mester acti- 
vamente desea otronan com- 
pasion - of desea pa nan haya 
alivio den nan sufrimento. 
Participantenan a ripiti fra- 
senan manera, “Mi spera bo 
ta liber di sufrimento. Mi ta 
desea bo goso y paz.” Nan a 
wordo instrui pa paga aten- 
cion na sensacionnan den nan 
curpa, particularmente rond 
di nan curason. (Na Ingles ta 
yama: ‘interoception’) 

Generosidad 

E test berdadero pa haya sa si 
compasion por wordo siña, 
tabata pa wak si hende lo actua 
menos egoista na personanan 
straño, manera di entre otro 
inverti nan placa den hende- 
nan cu nunca nan a conoce. 
Despues di e entrenamento 
participantenan a hunga un 
wega di ‘cambia economia’ 
(economic transaction) unda 
nan tabata tin e oportunidad 
pa saca placa pa yuda un per- 
sona anonimo den necesidad. 
Despues di 7 ora personanan 
cu a participa na e test tabata 
actua mas generoso compara 
cu otronan den e grupo. 

Importante, e diferencianan 
den un comportacion egoista 
tambe tabata liga na cambi- 
onan fisico den e celebro. 
E personanan aki a wordo 
‘scanned’ prome y despues di 
e entrenamento. Den e scan- 
ner nan a mira imagennan 
di hendenan cu ta sufri y a 
cumpli cu nan tarea asigna. E 
grupo di compasion a genera 
sentimentonan di compasion 


segun nan tabata ripiti e fra- 
senan, “mi ta desea bo goso y 
pas.” 

Na final, tabata tin un rela- 
cion entre cambionan cele- 
bral y reaccion menos egoista. 
Tambe e estudio ta sugeri cu 
individuonan lo ta siñando pa 
cambia nan reaccion emocio- 
nal na uno cu ta preocupa mas 
na un persona den necesidad. 
E resultadonan aki ta eviden- 
cia cu compasion ta algo cu 


por entrena. Y por wordo apli- 
ca, den varios tipo di relacion 
y comunicacion y por ta ben- 
eficioso den cuido medico, 
enseñansa y negoshi, segun e 
cientificonan. 

Segun Davidson, despues di e 
experimento, nan a haci e ma- 


teria disponibel por nada pa 
publico en general. Na april 
2014, 3700 persona a down- 
load e materia den 60 dife- 
rente pais. E ta disponibel riba 
nan pagina: www.investigat- 
inghealthyminds.org/compas- 
sion.html. □ 

WHO: Mester mas tempo pa isola Ebola 



ORANJESTAD - Organi- 
sacion Mundial di Salud 
(WHO) a indica ayera cu 
lo tuma un par di luna 
mas pa por isola Ebola. 

Pues mester mas tempo pa 
percura cu e situacion na 
West Africa ta bou control. 
Na september WHO a pone 
como meta cu riba 1 di janu- 
ari cu tur casonan di Ebola 
mester ta isola. 

Pues cu lo no bin casonan 
nobo mas. Pero e luna aki e 
organisacion a admiti cu no 
ta logrando y ayera ta bisa cu 
mester mas tempo. Si esaki 
tambe tin consecuencia pe 
fecha stipula, no ta conoci ai- 
nda. Tin experto cu ya ta bisa 
cu e fecha di 1 januari no ta 
uno realistico. 

E ultimo cuater luna si por 
mira un cambio grandi den e 


accion di e gobiernonan den 
e paisnan afecta. Asina Na- 
cionnan Uni (UN) a conclui. 
Pero ayera e organisacion 
aki a suavisa e conclusion 
aki, bisando cu ainda mester 
hopi mas accion pa combati e 
malesa contagioso den e pais- 
nan Sierra Leone, Liberia y 
Guinea. 


Sierra Leone 

Ayera a cera un bario na 
Kono, un ciudad na Sierra 
Leone completo pasobra a re- 
porta casonan nobo di Ebola. 
E bario aki lo keda cera pa 
dos siman. E pais aki a bira e 
centro di epidemia den e ul- 
timo tempo. Pafo di e unico 
hospital di Kono a haya un 


cantidad grandi di curpanan 
morto riba otro. 

E den un districto oost di e 
ciudad, un area hopi desola, 
WHO a descubri hopi cur- 
panan sin pida. Den e ultimo 
11 dia a dera 87 persona cu 
a fayece pa motibo di Ebola 
na Kono. WHO a manda un 
team special pe ciudad pa in- 


vestiga e aumento drastico di 
e casonan na Kono. Pasobra 
tin indicacion cu e epidemia 
na e pais aki ta mas grandi cu 
tabata spera. 

E cantidad di morto regis- 
tra causa pa Ebola ta 6346. Y 
tin 17.800 persona infecta na 
West Africa. □ 


Brochure pa informa derecho di pashent 



ORANJESTAD - Ta im- 
portante pa cada ciudada- 
no por ta consciente di 
nan derecho como pash- 
ent. Pa promove e dere- 
cho aki, recientemente 
AZV conhuntamente cu 
Departamento di Salubri- 
dad Publico a publica un 
flyer, caminda ta para cu 
cada pashent, irespecto su 
rasa, sexo, edad, idioma, 
credo religioso, relacion 
politico, of status social 
tin derecho. 

Algun di e derecho impor- 
tante di e pashent ta: 
-Derecho di scoge un dokter 
libremente denter di e capa- 
cidad disponibel; 

-Derecho di tin un comuni- 


cacion cla y habri cu e dokter 
cu ta traf e, cu respet pa su 
descendencia socio-cultural. 
Esaki ta inclui e derecho di 
haya tur informacion necesa- 
rio tocante su malesa, tocante 
e posibilidad di tratamento y 
e proceduranan cu ta forma 
parti di esey, como tambe e 
riesgonan cu por tin y e pro- 
nostico existente; 

-E derecho di dicidi e mes 
tocante cualkier tratamento 
cu e dunado propon’e. Esaki 
ta implica: 

a. Cu por cuminsa cu un 
tratamento unicamente 
despues cu e pashent a duna 
su autorisacion pa haci esey, 
a base di informacion cu el a 
haya na un forma cla, com- 
pleto y comprendibel p’e (in- 


formed consent); y 
b. cu e pashent tin e derecho 
por ehempel di rechasa cual- 
kier tratamento cu propon’e 
(si ta necesario, pa medio di 
un representante designa pa 
medio di dje); 

Tratamento 

- E derecho di haya trata- 
mento cu dignidad y respet 
pa su credo religioso y pa su 
descendencia socio-cultural; 
-E derecho di un trato confi- 
dencial di su datonan medi- 
co. Esaki ta inclui cu e dokter 
por facilita e datonan di su 
pashent na un di tres persona 
(kende no ta dunado di trata- 
mento hunto cu ne), unica- 
mente cu autorisacion expli- 
cito di e pashent; 


-E derecho di un file medico 
bon manteni y di un traspaso 
corecto di e file na e dokter 
cu ta tuma (e tratamento) 
over; 

-E derecho di por consulta su 
file medico na tur momento 
of di haya un copia di dje (pa 
un pago rasonabel); 

-E derecho di e miho cuido 
medico posibel, explicita- 
mente tambe den caso di un 


malesa irevocabel; 

-E derecho di muri den tur 
dignidad, respetando su de- 
seo di laga su malesa cana su 
caminda natural den su ul- 
timo fase. 

Pero no solamente e pash- 
ent tin derecho, pero tambe 
responsabilidad. Mañan 
Bon Dia Aruba lo publica e 
siguiente parti relaciona cu e 
responsabilidad di pashent.Q 

Turismo: tur cos bon? 



ORANJESTAD - Pa hopi 
tempo caba, e ta un echo 
cu turismo ta e pilar di 
Aruba su economia. Tur 
cos ta wordo cambia y 
adapta pa haci e isla mas 
atractivo pa turistanan. 
Aruba Tourism Authority 
den e ultimo añanan a bin 
cu diferente strategia pa 
atrae y bende e producto 
Aruba na otro luganan. 
Pero kico e ciudadano 
nan mes ta pensa di tur 
e desaroyonan aki? Bon 
Dia Aruba a acerca algun 
ciudadano y un turista pa 
opinion tocante e topico 
aki. 

Ayera, Bon Dia Aruba a tuma 
parti di un tour turistico. E 
tour cu tabata contene 3 stop 
cual nan tabata The Butter- 
fly Farm, Ayo Rock Forma- 
tion y Natural Bridge. E tour 



guide pa e ocasion cu tabata 
Giovanni Thode, a duna du- 
rante e 3 ora di recorido un 
splicacion amplio di e histo- 
ria di e isla. Desde e prome 
habitantenan te na e prijs di 
casnan cu ta varia pa locali- 
dad. 

E beyesa di e isla ta algo cu no 
por wordo nenga. Di costa pa 
costa Aruba ta yena cu beyesa 



y hospitalidad. E ta yena cu 
hendenan cu ta traha duro. 

“ E isla ta diferente. Na 
Kansas mi a haya un trabou 
manera un maestro di scol 
na 1966. Esey tabata danki na 
Aruba. E meneer cu tabata 
tin e trabou akinan a haya un 
trabou akinan y pasobra el a 
bin, ami por a haya un bon 
trabou. E isla ta bunita y du- 
shi calor. Pero ami no lo bin 
akinan vakantie, solamente 
cu crucero. E ta keda demasi- 
ado leu y e ticket ta mucho 
caro” - Stanley Hunt, turista 
di California. 

“Mi a caba di bay Hulanda pa 
studia. Pero ami ta haya cu pa 
mehora mayoria di nos prob- 
lemanan, nos mester cumin- 
sa na nos sociedad. Tur cos 
ta turismo. E sociedad apar- 
entemente no ta ricibiendo 
atencion ya cu tin hobennan 
di 13 aña ta wordo viola door 
di esunnan di 16 aña. Pues 
pa mi m’a perde casi tur spe- 
ransa. 

Tin cu haci algo y haci pron- 
to. Tanto bal gobierno keda 
plama placa of ‘inverti’ den 
mi isla y mi no ta gaña; e ta 
un a beyesa. Pero no tin nada 
bunita di wak muchanan di 



14 aña na estado. Hendenan 
ta welga dilanti parlamen- 
tario, haci beheit y mas di e 
bistanan, menos bunita cu 
turista ta bay Aruba y wak. 
Inverti den e pais, traha un 
centro pa e hobennan, haci 


algo productivo na luga di 
keda sex y droga so. Esaki no 
ta aña 60-70 cuenta di drugs, 
sex and rock & roll. Esaki ta 
2014, casi 2015 y e tipo di 
noticia mi ta wak di mi isla ta 
kibra mi curason. Asina ami 
como studiante tin cu bay 
bek y traha pa mi isla. Mien- 
tras mi isla no ta trahando pa 
su mes? Noh.” - Chantelle 
Jeandor. 

“Wak, estadisticonan ta bisa 


cu na Aruba 75% di hende ta 
depende di turismo. E otro 
25% ta 

biba di e 75 %. Pues, ami ta 
pensa cu estadisticanan asina 
tur hende mester bira parti di 
e producto. 

Aruba tin hopi potencial, 
hende ta stima aki nan. Aruba 
ta bon, hende gusta explora e 
isla aki mas cu nan ta explora 
cualkier otro isla den region” 
- Giovanni Thode, Tour 
Guide.Q 



Containers pa Fin di Aña den B0 Bario! 

ARUBA T0URISM AUTH0RITY y SERLIMAR ta ofrecebo un manera facil, 
GRATIS y RESP0NSABEL pa deshaci di GR0FVUIL! 






w 

DIADOMINGO 

14diDECEMBER 
ex-Lucky Store 

San Nicolas \ 8am - 2pm 

Haci uzo di Milieustraat pa bo limpiesa di Fin diAña. 
Hunto nos ta haci B0 Bario y N0S Isla limpi! 

Pa mas informacion yama SERLIMAR na 524-5080 of pasa na nos PARADERA y SAN NIC0LAS BRANCH. 


ya, 

/# ^ 


* 

SERLIMAR 

SreTVicio Cv^>\eAx/\ 

Sigaria a alerta brandweer 



ORANJESTAD - Un si- 
garia tira den un saco di 
plastic di sushi a causa cu 
brandweer mester bay un 
cas na Morgenster. 

Esaki a tuma luga ayera. 
Brandweer a bay cu urgencia 
na un cas na Morgenster, pa 
motibo cu e habitantenan ta 
mirando huma y ta haya holo 
di candela. Na yega e per- 
sonal di brandweer a haya e 
holo y por mira huma. Me- 
sora nan a cuminsa busca pa 
un candela pero no a haya 
nada. Na prome instante a 
pensa cu por ta trata di un 
fayo di coriente y brandweer 
a pidi pa presencia di Elmar. 


Despues di un rato nan a topa 
cu e origen, cual tabata cu un 
e saco di plastic di sushi ta- 


bata kima pa motibo cu un 
persona a tira e sigaria den e 
saco aki. □ 



CORIENTE TA INDISPENSABEL! 


Pa por garantisa suministro permanente di coriente, ta necesario 
pa nos clientenan paga nan recibo na tempo. Ultimo dia pa paga 
bo recibo di luna di september 2014 lo ta: 

» dialuna, 15 di december 2014 « 

Clientenan cu no paga nan recibo prome cu e fecha aki, ta core 
riesgo cu e percela por wordo desconecta. 

Tene cuenta cu pagonan via banco ta yega algun 
dia despues den nos poder. 

ELMAR ta conta cu bo sosten, 
pa nos por sigui garantisa suministro 
di coriente continuo y di calidad. 

ELMAR 

Pa mas informacion yama 5237100 of e-mail nos via CustomerService@elmar.aw 


Kerstboom pa Plasa 
Daniel Leo 


ORANJESTAD - Plasa 
Daniel Leo tin un kerst- 
boom grandi desde di- 
aranson anochi. Gracia 
na Digicel cu a inaugura e 
palo den un forma festivo 
hunto cu e organisacion 
Mambo. 

E kerstboom ta 6 meter halto 
y tin un luz (LED) grandi 
di e marca di e compania. E 
compania di telecomunica- 
cion tin un campaña special 
pa fin di aña y awor ta pidi pa 
participante tambe saca un 
bunita potret di nan mes cu 
e kerstboom. 


ORANJESTAD - Ayera 
e hotel Ritz-Carlton a 
ilumina nan ‘California 
Lighthouse’, traha di gin- 
gerbread. 

E obheto ta den lobby di e 
hotel y asina kier contribui 
na e proyecto di renobacion 


Asina nan ta haya chens riba 
un premio cu riba 6 di janu- 
ari e compania lo anuncia.Q 



planea di e Lighthouse na 
Westpunt. 

Huesped di e hotel por haci 
donacion den un box cu a 
pone banda e Lighthouse den 
lobby. Riba e rotonde dilanti 
e hotel tambe por mira un 
Lighthouse. Esaki tambe e 
hotel a construi. Q 


Hotel ta contribui na 
renobacion Lighthouse 




ellow Bar & Restaurant 


Barcadera 10 Tel: (297) 585-6408 

Nos ta situa Barcadera net otro banda di Veld Duracell 


^ ■ * JL 


Awe 12 Diabierna nos special ta 
HamyGaliña di Pasco. 

5pm-7pm happy hour, 

9pm apetishon e fiesta ta start Sali cu Baila Dushi cu Badu, 


Diasabra ta dia di saca wayaba cu e 
soppinan 

5pm-6pm happy hour, 


Diadomingo ta dia di famia y cos crioyo 

llam Dushi BBQ y 4pm e fiesta ta start Sali cu 

Caha Di Orgel El Diamante, 

Y Los Amigales 
Be Young @ Young Fellow, 

Lama 
bruto a 
kibra 
rampa 


ORANJESTAD - E dian- 
an aki e lama ta hopi bru- 
to. Diahuebs mainta Bon 
Dia Aruba a pasa Eagle 
Beach y por mira cu e ola- 
nan tabata asina grandi cu 
turista y otro usuarionan 
di e beach no por drenta 
lama. 

E awa a bin te na e palapa 
nan. Un poco mas panort 
unda a traha un rampa pa e 
companianan di deporte acu- 
atico baha nan botonan, por 
mira cu esaki a keda comple- 
tamente destrui pe olanan 
bruto. E companianan di de- 
porte acuatico a critica e ram- 
pa cu gobierno a traha net 
panort di Eagle Beach. Nan 
a avisa gobierno di antemano 
cu ora e lama di pabou lo bira 
bruto, tin chens grandi cu lo 
wordo destrui. Y ayera nan a 
haya rason.Q 






PAGA 


una 


Cu cada compra di mas 

di 15 florJn di c marca 
Pantene t Herbal Essences, 

Heaé <£ ShouMer, Bounty, 
Charmin, Pampers, Dawn t 
Always, Mr. Ctean y Cresf, 

Febreze, Old Splce f Olay, 

Secret, Oral 8 of Tampax 

por partictpa pa gana l di e 20 premionan, 

Scirbi informacion personal 
riba e redbo original cu descripcion 
di producto, deposita na supermercado 
participante of na Compra N,V r 


PANTENEé 



HU WHIA 




aiumys 






sJ?oufc/t?rs 


O&fSptcc 

TAMPAX 



Olay 

PASA LAGA BO AVISO Dl LOKE 00 KIER 
HUUR, ETC NA OFICINA 01 DON DIA ARUDA 
WESTSTRAAT #22 OF MANDA 00 AVISO VII 
EMAIL NA: mlchael.arends@cspnv.com 



PERSONAL GRATIS MAK 201 

msm 

- TA ACEPTA AVIS0 F0R 

m MmflEEua 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 

TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069 -569-0125 

SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 

SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 

TA BENDE 

Un cashi paña di 3 porta pa 
Afl. 300,- y un stoel recliner 
paAfl. 600,- 

Tel: 568-3185 

SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 

TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Un frigidaire marca Magic- 
Chef 21cu.ft. pa mas 
informacion 

Tel: 583-7357-5604573 

TA BENDE 

Ayaca di calidad Afl. 6,50 pa 
un. Cu pica y sin pica. 

Haci bo pedido na 

Tel: 594-2852 

PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 

Cel: 592-2308 

TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090 / 583-7381 

TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 

TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 

SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199 / 5921252. 

TA BENDE 

Patriot Mag Drive NOBO! 
MD1200-1200GPH 

Koi Pond & Waterfall 
Pump. Awg. 295 o.b.o. 

Pa mas informacion 

Tel: 732-1104 

TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 

SERVICIO 

PUBLICO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655/742-5853 

SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 

SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 

Tel: 564-3588 

TA BENDE 

Un UV light clarifiers 
filter NOBO! 

Ta mata algi y bacteria. 

Bon pa purifika awa di kas 
y/of Vis pond. 

Prijs Awg. 325 o.b.o. 

Tel: 7321104 

TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 

Tel: 563-7049 

SERVICIO 

PUBLICO 

Pa hasi cas limpi y pa 
strika pa mitar dia. 

Pa mas informacion 

Tel:743-5966 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon queen 
size. Tel: 569-0125 

TA BENDE 

BBQ Grill"made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 

TA BENDE 

UnSuzuki SwiftVVT 2009, 
std, cu airco den bon 
condicion. Pa mas 
informacion 

Tel: 594-1015 

LES Dl 

LAN DAMENTO 

Priva of den grupo, mucha di 

3 aña bai ariba. Nos ta 
prepara mucha pa tur 
diploma. Profesional 
den e ramo. Tel: 594-9069 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 

TA BENDE 

Suzuki Esteem 2004, 

Afl. 1.500 (as is where is). 

Pa mas informacion 

Tel: 641-4612 


SERVIGIO 

PUBLICO 

Pa tur servicio di airco, • 
Instala • service • reparacion 
• Trouble shooting • Duct 
work y hopi mas. Bubali #20 
Pa mas informacion 
Tel: 587-1472 

TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 

LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 

TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 

TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 

SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


Advertorial 


Mega Plus a alcansa e suma 


ORANJESTAD - Bo kier 
bira miyonario y cuminsa 
aña 2015 feliz y contento. 
Ata, esaki ta bo oportuni- 
dad! Awe, Lotto, e Lote- 
ria di Aruba tin e placer 
di anuncia cu e Mega Plus 
hunto a yega na e suma di 
Afl. 1.000.000 (Un miyon 
florin). 

Nada mas y nada menos! 
Mini Mega a subi pa 650 
mil florin y Mega Plus ta 
subi bira Afl. 350.000 extra. 
Y e suma miyonario aki por 
wordo gana cu 7 florin so pa 
ticket! 


Lotto ta buscando un miyo- 
nario prome cu Pasco yega. 
Ta asina cu e ultimo miyo- 
nario cu tabatin ta na luna di 
Juli 2014. E ganado a hiba cas 
Afl. 1.150.000 cu el a gana cu 
Mini Mega so. E no a cum- 
pra e Mega Plus cual tabata 
500 mil extra riba e dia ey. 
Na September e Mega Plus 
a parti 900 mil florin: Mini 
Mega 625 mil florin y Mini 
Mega Plus 275 mil. Awor un 
biaha mas, pero den luna di 
December, a yega e ora pa 
bo bira miyonario y cu sola- 
mente 7 florin. Cumpra bo 
ticket awe mes cerca bo re- 


bendedo preferi y pone bo 
liña na awa pa bira e feliz ga- 
nado di 1 miyon florin. 

Lotto, e loteria di Aruba tin 8 
diferente wega; Catochi, Big 
4, Zodiac, Wega di Num- 
ber Corsou di Lotto, Lotto 
di Dia, Lotto 5, Mini Mega, 
y weganan di Raspa y Gana. 
Cumprando Lotto bo ta con- 
tribui na deporte riba nos isla. 
Meta di e fundacion ta pa or- 
ganisa loteria, cambia bida di 
su hungadonan y na mes mo- 
mento inverti den deporte lo- 
cal pa medio di donacionnan 
na e comision di subsidio. □ 


di 1 miyon florin 

“Cerca Dios si mi alma ta na paz, ta di dj’e mi salbacion 
ta bini” Ps 62:1 

Cu inmenso tristeza na nos curazon, pero agradecido 
pa tur loke e la hasi y nifica pa nos, nos ta participa 
fayecimento di 

mi esposo, nos tata, welo y bisawelo stima: 



Angel Solognier 

Mihor conoci como: “Buchi” 

Na nomber di su: 

Esposa: Leoncita “Oncha” Solognier-Koolman 

Yiunan di curason: 

Albertico “Tico” Loopstok y esposa Lourdes 
Angeline “Gina” Loopstok y Pedro 
Erwin Loopstok y famia 
Aldrick “Charro” Loopstok y Marianela 
Shantal De Cuba y famia, Ariel Beltre 
Mario Dirksz y famia 
Jessysay Werleman 

Nieta (o)nan: Andrina y Kendrick, Denise, Theondrick, 
Andrew y Herlin, Sherwin y Daniela, Joanda y Lendy, 
Shermeline y Sheila Kock, Joally y Nathanael, Kimberley, 
Keighley, Rayvon, Rayvienne, Jorrick y Juliene, Shami- 
ley, Clayton, Krissi-ann, Jolaine y Randon 
Bisanieta (o)nan: Joslenne, Gillione, Janaily, Rayshiline, 
Jaythan, Raynier, Raxiene, Xylon, Exialeen 
Rumannan: 

Sra. Ofelia y Anselmo Tromp y famia 
Sra. Viuda Josefa y fPedro De Mey-Solognier y famia 
fSra. Precilia y fHenry Croes-Solognier y famia 
fHose Solognier 

Sra Aida yJossy Werleman-Solognier y famia 

Sr. Reynaldo Solognier 

Sra. Rita y Henry Trimon-Solognier y famia 

Sra. Maria y Ronny Maduro-Solognier y famia 

Swa: Sr. Olindo y Dora Koolman-Croes y famia 

Cuña: Sra. Emelina “Mina” y fRaymundo “Ray” Loop- 

stok-Koolman 

Amigonan di cas: Ergibio Gomes y famia, Karel y famia, 

Lai Koolman, Alfredo Thiel, Efe de Cuba, Pedro Gomes, 

Tico Briesen, Marjorie Pierre y famia 

Ayudante di cas: Rosa Garcia y Silvia 

Sobrina y sobrinonan, prima y primonan, comer y com- 

pernanm ihanan 

Demas famia: Solognier, Koolman, Loopstok, Erasmus, 
Tromp, de Mey, Croes, Werleman, Trimon, Maduro, 
Boekhoudt, Kelly, Lacle, de Cuba, Briesen, Geerman, 
Noguera, Loefstop, Gomes, Danjo, Smith, Kock, Curiel, 
Richardson, Nicolaas, Dijkhoff, Holmond, Angela, Ar- 
ends, Lampe, van der Linden 

Na Bonaire y Corsow famia: Statie, Boezem, Solognier 

Ta invita tur amigo, bisiña y conocirnan pa asisti na e acto 
di entiero cual lo tuma luga dialuna 15 di december 2014 
na misa Imaculada Concepcion pa 4’or di atardi, despues 
lo Sali pa Santana catolico Pastor de Vries na Sta. Cruz. E 
restonan mortal di nos defunto stima lo ta reposa for di 
2’or di merdia den misa. 

Adres pa condolencia: Aurora Luneral Home, diasabra 13 
di december 2014 di 7’or pa 9’or di anochi. 

Disculpa nos si nos por a lubida un of otro famia den nos 
tristesa. 


ATA y Serlimar ta clausura proyecto 
containers den bario na San Nicolas 


ORANJESTAD - Aru- 
ba Tourism Authority y 
Serlimar ta informa cu e 
proyecto Milieustraat ta 
bay yega su etapa final di- 
adomingo awor, 14 di de- 
cember, na San Nicolas. 

Containernan di desperdicio 
lo bay ta disponibel riba e 
tereno dilanti ex Lucky Store 
na San Nicolas. E orario lo ta 
di 8’or di mainta pa 2’or di 
atardi. 

Lalta apenas 2 siman pa Pas- 
co! Pues un y tur, pero spe- 
cialmente habitantenan di 
San Nicolas, ta bon bini pa 
probecha di e oportunidad 
aki cu ATA y Serlimar ta of- 
rece e diadomingo aki na San 
Nicolas. 

Duna bek na comunidad 

Como instancianan cu ta 
kere den duna bek na co- 


munidad y unda cu medio 
ambiente tin prioridad halto, 
tanto ATA como Serlimar 
por refleha riba un tempo- 
rada unda cu nan sosten, en- 
ergia y tempo cu siguridad a 
yuda hopi famia na Aruba cu 
e limpiesa di nan cas y bario. 
Tambe, danki na e partici- 
pacion y e afan di nos co- 
munidad den e proyecto di 
containers den Bario, nos ta 
afirma cu fmalmente e limp- 
iesa di nos barionan y nos 
isla sigur a beneficia dor di e 
noble proyecto aki. 

Cu e meta aki su dilanti, 
ATA a uni su mes cu Serli- 
mar y ta e gran colaborado 
di e proyecto aki pa ofrece 
Aruba un manera facil, gra- 
tis y responsabel pa deshaci 
di desperdicio di cas grandi 
(grofvuil) pa fin di anja. Un 
danki enorme y special ta bay 
na Aruba Tourism Authority 


pa su generoso contribucion, 
Serlimar ta informa. 

Caya di Medio Ambiente 

Dicho proyecto ta wordo or- 
ganisa den e concepto di un 
“caya di medio ambiente”. 
Esaki ta encera e deposito 
separa di materialnan di des- 
perdicio den nan respectivo 
container. Pues deposita e 
siguiente tipo di desperdicio 
separa den nan container, 
esta: desperdicio di construc- 
cion/mata, desperdicio di cas 
general y artefactonan di 
metal (wasmachine etc). 

Lo tin guianan presente pa 
asisti y duna guia den esaki y 
nos ta gradici di antemano e 
cooperacion di un y tur. 

Pa mas informacion, comu- 
nica libremente cu Serlimar 
na 524-5080 of bishita nos 
Lacebook page.Q 


Advertorial 

Setar ta invita un y tur pa e Mobile Bazaar 2014 


ORANJESTAD - Setar ta 
invita tur su clientenan y 
henter e pueblo di Aruba 
pa e actividad di fin di aña 
cu tur aña ta alcapara ma- 
sha hopi atencion, e Setar 
Mobile Bazaar 2014. 

E aña aki Setar su Mobile Ba- 
zaar 2014 lo tuma lugar diasa- 
bra dia 13 di december 2014. 
E cambio di mas grandi e aña 
aki ta, cu e ta bay ta riba un di- 
asabra y cu e orario ta di 3or di 
atardi pa 9or di anochi. Benta 
di celular lo ta paden den edi- 
ficio administrativo di Setar y 
lo tin benta di acesorio pafo 
banda di e porta di entrada. 
Lo bay tin diferente smart- 
phone y tablet na prijsnan 
super atractivo,y tambe un 
super bon deal riba postpaid. 
Tur cliente cu cumpra e dia 
aki lo ricibi un regalo special 
di Setar tambe na momento 
di e compra. 

Por probecha di e ofertanan 
fabuloso cu Setar ta bin cu ne 
tur aña mientras por pasa un 
atardi placentero cu henter 
famia. Lo tin animacion di 
gaita, entre otro lo presenta 
Katatumbo Teeners, Paranda 
ta Nos, Gaita Melodia, Los 
Talentosos y Gaita Rumbera. 
Como invitado special tin e 
conocido Nico Conner cu 
su steelpan, DJ Yeimy y un 
actuacion di Ataniro y Jeon 
“Biggy”. 

Muchanan 

Pa e muchanan tin Kids Cor- 
ner cu Dino Jump, Popcorn 
y Nacho Chips pa tur mucha 
for di 3or te cu 6or di atardi. 
Tambe Santa Claus lo ta pre- 


sente na Setar Mobile Bazaar 
pa saca potret hunto cu esnan 
cu ta desea y ta parti mangel pa 
muchanan for di 3or di atardi 
te cu 8or di anochi. Lo bay tin 
un “photobooth”special pa e 
prome 150 cliente cu yega por 
saca potret y ricibi esaki como 
nan regalo. 

E aña aki lo tin un booth di 
acesorio pa tur tipo di telefon 
na un bon prijs, tent di cos du- 
shi y tambe un cushina y bar 
bon surti. E truck di raspao 
lo ta presente tambe pa baha 
e calor di dia. Setar lo reparti 
premio durante henter dia y 
na final di e anochi lo saca un 
cliente ganado di 5000 florin 
cash. E sorteo aki lo tuma luga 
rond di 9:45 pm y pa por rec- 


lama e premio e cliente ga- 
nador mester tey presente, e 
ora ei na Mobile Bazaar 2014. 
Naturalmente lo cera e Setar 
Mobile Bazaar 2014 pa lOor 
di anochi cu un tremendo 
show di “Fireworks” na Setar 
Seroe Blanco. 

Setar lo bay anuncia un sor- 
presa tambe diasabra awor 
den Mobile Bazaar 2014. Di- 
asabra e Teleshopnan di Setar 
lo ta habri te cu lor di mer- 
dia y Setar Store lo keda habri 
te cu 6:30 pm. Pues Setar ta 
invita pueblo di Aruba y tur 
persona cu ainda no a cumpra 
su regalo of ainda ta buscando 
un regalo special pa fin di aña, 
pa pasa Setar Seroe Blanco di- 
asabra awor sin faltalQ 


Q 

Quota Club International of Aruba 

Announces the peaceful passing away of their dear member 
Ingrid Patricia Vrolijk on December 10 th 2014. 

The funeral service will take place on Saturday December 
13 th , 2014 at the Cristo Rey Catholic Church in Brazil from 
lpm to 3 pm. 

Address for condolences will be the Aurora Funeral Home 
on Friday December 12 th from 7 pm to 9 pm. 

Quota International Aruba expresses their deepest 
sympathy to the bereaved family 

Rest in peace dear Ingrid. 

“Senorta mi wardador, mi’n tin falta di nada. 

Den cunucu di yerba berde e ta pone mi sosega. 

E ta hiba mi na awa trankil, 

Pa mi bolbe haya forza” 

Salmo: 23 

Cu inmenso tristesa na nos curason, pero conforme cu 
boluntad di Dios, nos ta participa fayecimento di: 



Ingrid Patricia Vrolijk 

Tambe conoci como Patrice 
★06-04-1960- +10-12-2014 

Na nomber di su 

mayoran: Juan y Victor inaVrolij k-Kock 
Yuinan: Daniel Quant y Kevin Quant 

Tata di su yuinan: 

Marcelino Quant 

Rumannan: 

Orlando Vrolijk y Orelis Kelly 
Gina Vrolijky Roberto Slater 

Subrinanan: 

JayshreeVrolijk y yuinan 
LidienneVrolijky Lionel Dirksz y yuinan 
Jeritza Ras y AlvinBoekhoudt 
Orlando y OrlaineVrolijk 

Suegro y Suegra: 

Modesto y MariaQuant-Tobel 

Swa y Cuñanan: 

Donicia (Ica) Quant y Herbert Coco y yuinan 
Sirio (Bito) Quant y Lucy Stella Rodriguez y yuinan 
Edgar (Joselito) Quantyyuinan 
Lrancisco (Jeyo) yjudith Quant-Santa Cruz y yui 

Amiganan di cas: 

Olguita Antonette, RaizaLráser, Pelicia Castillo, Lidia 
v/d Linde, MervelineGeerman, Zoraida Briesen y tur su 
amiganan di Quota Club y miembro y ex miembronan di 
SNBA. 

Ta invita tur tanta y omonan, comer y compernan, primo 
y primanan, bisiñanan, conocirnan y coleganan di Patrice 
Toys&Gifts y Patrice Express, pa asisti na e acto di despe- 
dida cual lo tuma lugar diasabra 13 di december 2014 na 
Misa Cristo Rey (Brazil) di 1 pm pa 3 pm. 

Adres pa condolencia: Aurora Puneral Home, diabierna 
12 di december 2014 di 7 orpa 9 or pm. 

Nos kier a gradici Karin Geerman y Pundacion Edmond- 
Harms y tur esnan cu a compaña nos, pa e yudansa y 
apoyo durante e momentonan diñcil aki. 

Ingrid semper a adora un bisti elegante y preto, pero su 
alma ta yen di color y esey nos kier celebra. Colornan di 
luto no ta necesario. En bes di manda flor of krans un 
donacion pa Edmund Harms Foundationlo ta altamente 
aprecia. 

Nos kier a pidi nos disculpa si nos por a lubida di men- 
ciona un of otro famia of conocir den nos tristesa. 


Orario di Landslaboratorium 
pa dianan di fiesta 



Landslaboratorium Aru- 
ba ta participa cu en con- 
exion cu e dianan di fiesta 
di fin di aña y dianan di 
ATV e siguiente prikpost 
nan lo ta cera: 

- Landslaboratorium Oran- 
jestad (Caya Ing. Roland 
Lacle 4) y 

- Prikpost situa na Piedra 
Plat (cerca di Bright Bakery) 
ariba dianan 24,25, 26, 31 
di december 2014 y 1 y 2 di 
januari 2015. 

Pa chekeo di sanger y/of otro 
testnan di laboratorio por 
acudi na: 

Laboratorium Centro 
Medico (IMSAN) y 

Laboratorio Hospital 
di 7:00 - 10:00 am ariba di- 
anan 24 y 31 di december 


2014. Ariba tur otro dianan 
menciona Laboratorio lo ta 
cera. 

Dia 5 di januari 2015 Land- 
slaboratorium lo ta habri bek 
pa duna servicio na comuni- 


dad. 

Landslaboratorium ta pidi 
pueblo pa tuma bon nota di 
esaki y alabes ta desea henter 
pueblo di Aruba feliz dianan 
di fiesta.Q 


Departamento di 
Recurso Humano 
awe tardi cera 

ORANJESTAD - Hefe di e Departamento di Recur- 
so Humano ta participa cu pa motibo di un reunion 
interno, e departamento lo ta cera pa publico diabi- 
erna 12 di december for di 2’or di merdia. Dialuna 
15 di december lo ta habri normalmente atrobe pa 
publico.Q 

Statia kier autonomia 



ORANJESTAD (Ret Ka- 
ribense) - E referendum 
cu lo tene aki exacta- 
mente un siman na Sint 
Eustatius, ta bini despues 
di cuater aña di malcon- 
tento riba e isla. Pasobra 
nunca Statia no a scoge pa 
e status di municipio ex- 
traordinario di Hulanda 
cu e tin actualmente. 

Presidente Xiomara Balen- 
tina di Brighter Path Foun- 
dation for di 2012 ta lucha 
pa e referendum nobo aki. 
E ta spera cu Statia lo scoge 
pa autonomia. No e auto- 
nomia manera Corsou, Sint 
Maarten i Aruba tin. “Nos ke 
e autonomia manera ta defmi 
pa Nacionnan Uni.” Nan ta 
describi autonomia como 
“e derecho riba un gobierno 
autonomo sin intervencion 
di afo, excepto si pidi esaki.” 

Na caminda pa e desman- 
telacion di Antia Hulandes, 
den e referendum di 2005 
Statia como unico a scoge pa 
mantene Antia como pais. 
“Despues a convence nos 
politiconan pa join Boneiro 
i Saba. Nan no tabata ke pa 
Statia keda conoci como e 
isla cu a stroba e proceso di 
desmantelacion” Balentina ta 
conta. E referendum di aki 
dos siman ta duna cuater op- 
cion: status quo, integracion, 
autonomia of independencia. 

Cultura di dependencia 

Balentina ta enfatisa cu per- 
sonanan di Statia den pasado 
tabata autosuficiente. “Nos 
tabata exporta berdura pa e 
otro islanan di Antia Hulan- 
des. Nos tabata campesino, 
negoshante i doño di pacus. 
Di un caminda e cultura di 
dependencia a surgi. Nos 



mester kibra esaki.” 


Xavier Blackman a experi- 
encia e caminda pa renoba- 
cion estatal di hopi cerca. E 
tabata man drechi di Saba su 
politico di mas conoci, Will 
Johnson, durante e nego- 
ciacionnan cu Hulanda na 
2004-2007 como presidente 
di e comision di referendum 
di Saba. 

Blackman tambe ta bisa cu 
e elaboracion di autodeter- 
minacion segun Hulanda ta 
diferente di e defmicion di 
Nacionnan Uni. “Den mi 
combersacionnan cu ambte- 
naar Hulandes semper nan 
tabata bisa ‘ey, scoge pa inte- 
gracion, e ora ey Hulanda ta 
djis tuma tur cos over’. Ey- 
nan e diferencia ta sinta: au- 
todeterminacion no ke men 
cu Hulanda ta tuma tur cos 
over, pero cu e isla ta entre- 
ga tareanan cu e mes no por 
ehecuta na Hulanda, manera 
defensa i asuntonan exterior. 
Esaki ta un escogencia di e 
islanan, no ta un decision di 
Hulanda. Mester rectifica 
esaki.” 

Pa tin independencia segun 
Blackman mester crea e cir- 
cunstancianan apropia. Na 
Statia esaki ta posibel si am- 
plia e terminal di NuStar, 
agricultura, pesca i turismo. 
“Bo mester probecha di esaki 
maximalmente i bo por haci 
esaki solamente si bo ta inde- 
pendiente. Ta idea di hende 
cu esaki lo no por.” 

Na 2012, como consehero 
bou di encargo di ex diputa- 
do Clyde van Putten, el a 
traha un plan pa haci Statia 
financieramente indepen- 
diente den cinco aña. E plan 


segun reglanan di Nacionnan Uni 


tabata duna un miho deal cu 
Nustar, reformacion di im- 
puesto, i plannan pa inver- 
sion den agricultura i infra- 
structura. A lubida e plan ora 
na februari a bini un gobi- 
erno nobo. “Awor a cuminsa 
pidi cen atrobe.” 

Strategia 

Segun Blackman ta un de- 
safio pa cuminsa un dialogo 
constructivo cu Hulanda. 
Segun e trampa ta e falta di 
keremento den nos mes pod- 
er. “Ta mira Hulanda como 
superior, cu un batayon di 
consehero. Bo no mester 
tin miedo di bo partner den 
negociacion, pero bo mes- 
ter analis’e bon i ehecuta bo 
strategia. Sino bo no por rep- 
resenta pueblo.”Q 

Test di vacuna di Ebola suspendi 
despues di efectonan secundario 


LONDON (AP) — In- 
vestigadonan Suiso a sus- 
pende e testmento di un 
di e vacunanan principal 
di Ebola, despues cu al- 
gun boluntario a raporta 
efectonan secundario in- 
espera. 

Den un declaracion publica 
diamars, e ‘Hopitaux Uni- 


versitaires de Geneve’ a bisa 
cu e test a keda suspendi, 
“como un medida di precau- 
sion.” E estudio cu a envolve 
59 persona, a cuminsa na 
luna di november. 
Investigadonan a raporta cu- 
atro (4) caso di dolornan ar- 
ticular leve na man y pia den 
hendenan cu a haya e vacuna 
10 pa 15 dia prome. Oficial- 


nan lo stop cu e vacuna otro 
siman, pa haya mas informa- 
cion y coordina cu otronan 
cu ta purbando e vacuna na 
Merca, Canada y Gabon. 

E vacuna a wordo desaroya 
pa gobierno Canades y ta li- 
cencia pa dos compania Mer- 
icano, NewLink y Merck 
E test ta programa pa resumi 
na januari na Geneva.Q 



Auto a subi acera den centro di Manhattan heridando 7 



NEW YORK (AP) — Se- 
gun Polis un auto a subi 
acera den districto di 
compras Herald Square 
den centro di Manhattan, 
heridando 7 persona, in- 
cluyendo cinco peaton. 

E1 a sosode pa mas o menos 
lOor di anochi, diaranson 
riba West 34th Street entre 
Fifth y Sixth avenue. 

Segun autoridadnan e chauf- 
feur femenino di 34 aña, 
hunto cu su pasahero mascu- 
lino ta entre esunnan herida. 
Tur shete a keda hospitalisa 


cu heridanan serio, pero no 
di peliger di morto. 

Polis ta bisa cu e chauffeur 
ta den custodia. E ta wordo 
investiga di posiblemente lo 
tabata bou di influencia di al- 
cohol. 

Ta wordo bisa cu e tabata 
bayendo direccion oost riba 
34th Street, ora cu el a acci- 
denta. Na e momento ey, el 
a ‘reverse’ e auto, drenta di- 
reccion west den direccion 
contrario y a dal un otro ve- 
hiculo. Polis ta bisa cu na e 
momento ey e auto a dal acera 
y dal den e peatonnan.Q 

Italia cu reglanan nobo anti 
corupcion memey di scandal 


ROME (AP) — Polis a 
aresta dos sospechoso 
diahuebs tocante Roma 
su scandal di corupcion 
y mafia segun e gobierno 
Italiano tabata preparan- 
do pa anuncia medidanan 
nobo di castigo pa e tipo 
di crimen nan aki 

E dos sospechosonan a wor- 
do acusa di yuda trece miem- 
bronan di e 'ndrangheta ma- 
fia den loke fiscalnan a bisa 
cu tabata un sistema cera na 
capital di Italia pa gana con- 
tractonan publico. E con- 
tractonan tabata inclui duna 
servicio na centronan di 
refugio, camponan na Roma 
y otro operacionnan. Casi 40 
persona a wordo deteni y un 
ex mayor ta bou di investiga- 
cion den e caso. 

E ultimo detencionnan ta- 
bata concerni un contract pa 
haci un Mercado central na 
Roma limpi, polis a bisa. 

Premier Matteo Renzi a 
yama pa un reunion di gabi- 
nete diabierna pa aproba me- 
didanan nobo cu ta inclui pa 
extende e statuto di limita- 
cionnan y e termino di cas- 
tigo di prizon pa corupcion. 

“For di e 50.000 persona den 


prizon, solamente 257 ta ey- 
nan pa motibo di corupcion,” 
Renzi e tweet diahuebs. 
“Esey no ta serio. Indigna- 
cion no ta suficiente: Despu- 
es di reunion di gabinete di 
mañan, medida estricto.” 

Combersacionnan telefoni- 
co, scucha pa polis y publica 
den media siman pasa, a de- 
scribi con hefenan criminal 
local a maneha di concretisa 
lasonan cu politiconan riba 
contractonan publico hopi 
lucrativo. 

E drama ta e ultimo scandal 
di corupcion na Italia, despu- 
es di un serie di detencion na 
comienso di aña cu ta inclui 
dos proyecto grandi di ob- 
ranan publico: ‘Milan Expo 
2015 world fair’ y ‘Venice 
Moses project’ pa construi 
sea barera pa proteha e lagun 
den ciudad di basha over. 

Diahuebs, un oficial anti- 
corupcion di Renzi, kende a 
wordo nombra den cuadro 
di e scandal di e Expo y Mo- 
ses, a bisa cu e ta asombra 
pa e magnitud corupcion na 
Roma. 

“Mi nunca a imagina sistem- 
anan asina corupto den algun 
di e oficinanan,” Raffaele 
Cantone a bisa. □ 

Joanne Arends a logra gana e Excellence Marketing Award pa Aruba Airport Authority. Jo-Anne ta responsabel pa crea rutanan potencial pa Aruba, mantene 
relacion cu aerolinea partner, crea contacto nobo y mantene relacion cu partnernan strategico, ademas di ta responsabel pa e plan di mercado anual pa AAA, ta 
ehecuta y analisa diferente investigacion cu e proposito di engrandece e flota di aerolinea pa Aruba. . g J9 



<So ta desea di distribui informacion importantepa epueblo . 
r ama nos na 5827800 ofe-mail: accounting@bondia.com y nos taper- 
curapa bo informacion ta yega su destino. 

Nos servicio ta encera tur sorto dipromocion riba ñyer, booklet, etc. 

PANORAMA SOCIAL 


Di tercer reunion di CPHD organisa pa Santa Rosa 


ORANJESTAD - Depar- 
tamento di Agricultura, 
Cria y Pesca tabatin e 
gran honor di a organisa 
e di tercer reunion di 
CPHD Safeguarding 
TWG (Technical Work- 
ing Group) dianan 4 y 5 di 
december 2014. 

Durante e reunion aki a trata 
diferente topico di importan- 
cia pa e sector agricola di e 
region di Caribe. Entre otro 
a delibera intensamente cu e 
comision cu ta encarga cu e 
dunamento di prioridad na e 
lista di pest den e region. 


Tambe a trata e tema con 
lo ta e miho manera pa fo- 
menta comercio di producto 
di sector primario entre e 
islanan Caribense, ki tipo di 
informacion/documento lo 
mester enter cambia cu otro 
relaciona cu e diferente pest/ 
malesa di mata cu cada pais 
por tin p'asina evita cu e pest 
aki pasa di un pais pa e otro. 

A traha diferente sub comis- 
ion cu lo mester presenta nan 
recomendacion aki 6 luna 





durante e di 8 CPHD Forum mente impresiona cu nos isla 
cu lo tuma luga na Aruba den y nan no por warda pa bolbe 
luna di juli 2015. otro aña. 

Pa e gran mayoria di e 14 

participantenan tabata nan Pa mas informacion e-mail 
prome bishita na nos pais Santa Rosa na info@santa- 
Aruba y nan a keda suma- rosa.aw ofyama 585-8102.Q 




r I 

flre you reafly for your new look for 

The Stars Hair Studio a extende nan horario di 

8:00A.M. - 7:00P.M. NON-ST 

TE CU F WIIKCEHEH 20U 

Y tambe tur Diadomingo te fin di luna 
nos ta habri di 2:OOP.M. - 6:00P.M. 


Dominicanessenslraat 1B | Oranjestad | Aruba | 
Email: lhestarsaruba@gmail.com Tel: '3&2'0GO0fóB2-0O02 

Beauty is About Quality And Your Beauty Is OuuRassion 

Segundo campeonato hubenil di Dam 



ORANJESTAD - Siman 
pasa Club di dam Arawak 
a organisa su di segundo 
campeonato di dam hube- 
nil, un campeonato cu a 
wordo hunga den dos cat- 
egoria esta U-13 y U-19. 

Diadomingo ultimo a hunga 
e gran final, unda a reparti e 
trofeo na e prome tres luga- 
nan den cada categoria. Ta 
gradici Lotto, e Loteria di 
Aruba pa medio di Comision 


di Subsidio cu a subsidia e 
torneo di Dam Hubenil. 

E deportenan di dam como 
tambe schaak ta wordo hopi 
practica bou di e hubentud na 
Aruba, e mayoria ta miembro 
di e federacion di schaak/dam 
cu ta traha duro na bienestar 
di e deporte mental. E partic- 
ipacion internacional di nos 
atletanan den e deportenan 
aki ta uno cu tur aña ta logra 
exito den exterior logrando 


cosnan grandi pa Aruba y 
hasta ta organisa torneonan 
internacional na Aruba mes. 

Cumprando weganan di 
Lotto, e Loteria di Aruba bo 
ta contribui na deporte riba 
nos isla. Meta di e fundacion 
ta pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. 




ORANJESTAD - Re- 
cientemente funciona- 
rio di Cemedar Sports 
Medicine, Manyela Reyes 
a atende un seminario 
relaciona cu e materia di 
Biomecanica na e Centro 
Medico Deportivo na Bo- 
gota, Colombia. 

Pa un siman largo sra. Reyes 
a ricibi e prome modulo di 
capacitacion di e materia 
Biomecanica Deportivo, 
cual ta un area relativamente 
nobo den deporte di Alto 
Rendimento y necesario pa 
e desaroyo deportivo di e 
atleta Arubano. “Un danki 
sigur na Lotto, e Loteria di 
Aruba pa medio di Comis- 
ion di Subsidio cu a subsidia 


e biahe di sra. Reyes,” segun 
Cemedar. 

E curso a consisti di video- 
grafia cu camaranan special, 
software specifico y logi- 
camente cu e interpreta- 
cionnan cu lo keda den e 
man di e experto den e area 
di Biomecanica, dr. Vargas 
y cu lo rekeri asistencia den 
esaki. 

Como coordinador di e ar- 
eanan di servicio, Manyela a 
sinta cu cada un di e depar- 
tamentonan di Coldeportes, 
cu e intencion di haci con- 
exionnan importante cu lo 
yuda den e actualisacion di 
protocolnan internacional di 
cada area y hunto haci e me- 
horacion concerni. 


TIIRA BO 5LJBHI DEN BAfll, TENE ARUBA UMPI. 


Coordinador di Servicionan 
di Cemedar a atende un 
seminario 


Bucuti Yacht Club ta organisa nan di 
dos X-Mas mulato challenge 


ORANJESTAD - Bucuti 
Yacht Club Aruba kier a 
invita tur amante di pis- 
camento slip pa e di 2do 
torneo internacional 
di mulato cual lo tuma 
luga diadomingo awor 
14 di december 2014. 


Inscripcion ta luga diabi- 
erna awor 12 di december 
2014 desde di 6’or di atardi 
sigui pa reunion di capitan 
pa 8’or di anochi. 

Tambe riba diadomingo lo 
tin oportunidad pa cum- 


pra pisca fresco ora cu e 
botonan drenta pa 4’or di 
atardi. Bar y cushina lo ta 
bon surti 

Asina ta tur hende ta keda 
cordialmente invita pa bin 
pasa un dushi diadomingo 
na Bucuti Yacht club. 

Aruba Softball Bond a tene apertura di “Copa E Gran Dama” 




Cuba a gana Seleccion U20 
di Aruba durante 


wega amistoso 


ORANJESTAD - Reci- 
entemente a tuma luga na 
veld di Aruba Juniors e ap- 
ertura oficial di e prome 
torneo internacional cual 
a carga e nomber “Copa 
E Gran Dama” dedica na 
memoria di sra. Damasa 
Maka Flanegin. 

Den presencia di su kerido 
esposo Bernardo Benny 
Flanegin y demas famia MC 
Pierre Croes a pidi atencion 
pa himno di Aruba unda tur 
esunnan presente a dirigi nan 
mira pa e bandera di Aruba. 
Programa a continua unda 
presidente di ASB sr. Endy 
Croes a hiba palabra recor- 
dando entre otro e ocasion 
unda 4 di juli 2014 durante 
apertura di Champ of the 
Champs sra. Maka Flanegin 
(q.e.p.d) a dirigi su mes na 
publico presente hopi emo- 
ciona splicando cu e ta con- 
tento y orguyoso di por a 
mira su ruman homber mas 
chikito esta Roy Angela wor- 
do reconoci durante un gran 
torneo manera Champ of the 
Champs cual a wordo dedica 
na su persona. 

Endy a sigui splica cu ningun 
di nos no a compronde cu 
sra. 

Maka tabata dispidiendo di 
nos cual por cierto tabata su 
ultimo speech publico unda 
ni 5 siman despues sra. Maka 
a bay laga nos. ASB orguyo- 
samente a duna e torneo 


HAVANA, Cuba - Despu- 
es di a yega casi 4’or di 
marduga hotel na Cuba, 
asina mes e muchanan di 
seleccion U20 mester a 
lanta trempan y prepara 
pa nan wega amistoso 
contra di Cuba den e sta- 
dion nacional Pedro Mar- 
rero. 

E seleccion di U20 di futbol 
cu a Sali dialuna cu vuelo 
di Copa Airlines pa Cuba, 
a yega e pais den oranan di 
marduga. E cansancio aki 
tawata notabel riba tereno di 
wega ora cu seleccion di Aru- 
ba a hunga e amistoso con- 
tra di Cuba pa 4or di atardi. 
Den e prome 10 minuutnan 
di wega Aruba ta cay atras cu 
score di dos pa cero. 

Den e di dos mita Aruba a 
cambia e tactica y a cum- 


insa presiona, pero e de- 
fensa di Cuba tawata atento 
pa e hugadanan peligroso di 
Aruba na algun momento. E 
siguiente partido amistoso lo 
ta na Pedro Marrero un bi- 
aha mas nan mester a hunga 
ayera tardi 4’or. Lamentable- 
mente debi na e infrastruc- 
tura pober di comunicacion 
na pais Cuba cu no a haci po- 
sibel pa manda potret y video 
di e prome wega aki, pero lo 
keda haci intentonan. 

Un informacion adicional 
na e biahe aki di seleccion 
ta, cu na ultimo momento e 
federacion di futbol Cubano 
a cambia e hotel di estadia 
di Aruba y awor e seleccion 
ta kedando na Acuario hotel, 
cu por cierto ta un hopi bon 
hotel cu siguridad den henter 
e zona.Q 


ORANJESTAD - Leo’s Boxing Club 
ta den nan ultimo siman di training 
den man di coach Rudolf Wester. Box- 
donan Joiver Hernandez, Romeo Fran- 
cis y Johnson De Los Santos ta casi cla 
pa subi ring diasabra awo den Centro 
Deportivo Libertador Betico Croes. Ta 
falta un par di dia so prome nan subi 
balans completamente cla pa nan pelea. 

Joiver na 69kg ta box den un rematch contra 
Juni Ras di Stay Thai Fit. Romeo Francis na 
64 kg ta box contra Juan Zuluaga di Mack’s 
Fighting Elite, ambos den categoria 64kg, 
ambos ta train den Pos Chikito. 

Y fmalmente De Los Santos tambe na 64kg, 
diasabra awo lo ta su debut den ring contra 
di otro boxdo cu tambe ta su debut den e 
boxeo, Reymond Juwett cu ta box cu Barak 
Fighting club.Q 


decision a wordo tuma unda 
100% di tur locual logra re- 
cauda cu e torneo aki lo bay 
pa cubri parti di gastonan di 
ticketnan pa Seleccion mas- 
culino por representa Aruba 
otro aña na Maart na Nassau 
Bahamas. 


internacional aki e nomber 
“Copa E Gran Dama” cual 
torneo lo bay keda existi pa 
hopi mas aña. Despues MC a 
yama dilanti Minister de de- 
porte Alex Schwengle kende 
por cierto pa di 4 biaha con- 
secutivo den 2014 ta briya cu 
su ausencia den aperturanan 
di campeonatonan di ASB. 

Endy a priminti publica- 
mente di lo keda invita min- 
ister de deporte na tur oca- 
sion den futuro brindando 
respet na e titulo di Minister 
de deporte pero alabes a ta 
splica cu no ta tur persona 
tin deporte na nan curason. 
Tin persona ta mescla color 


Boxdonan den nan ultimo 
siman di preparacion 


politico cu deporte cual den 
un pais y mente sano esaki 
No mester ta asina. Endy a 
splica cu e torneo aki lo sirbi 
pa duna e pre seleccion bas- 


tante weganan unda e hun- 
gadonan lo ricibi turnonan di 
calidad na bate cual lo sirbi pa 
desaroya tecnica di cada hun- 
gado. Tambe Endy a splica cu 


Poy Flanegin a hiba palabra 
gradiciendo den nomber di 
henter famia e hecho cu ASB 
a dedica y duna e torneo in- 
ternacional nomber di Copa 
E Gran Dama. Despues a en- 
trega un plakkaat di recuerdo 
na Benny Flanegin a pidi 
sr. Benny Flanegin pa fungi 
como batiado, Tirso Tromp 
representante oficial di e uni- 
co sponsor Heineken como 
catcher, 

Poy Flanegin como pitcher y 
asina e prome bala simboli- 
camente a wordo lansa du- 
nando e señal cu e torneo ofi- 
cialmente a inicia. Pabien na 
Bernardo Flanegin y henter 
famia cu e prome Copa E 
Gran Dama.Q 

Guiapa fanaticonan 

Lingo e basico di baseball 

Bon Dia Aruba ta bin cu e 
nificacion di e palabran- 
an cu ta wordo uza den 
baseball. Esaki ta pa yuda 
e fanaticonan mas riba e 
comprondemento di ter- 
minologia di baseball. 

High and tight: ta referi na un 
tiro cu ta den e zona di strike 
y paden casi pa dal e batiado. 

Tambe conoci “ariba y aden.” 

Hill ta significa: monticulo di 
pitcher. 

Homer ta significa: un home 
run. Otro termino ta inclui; 
blast, dinger, dong, four-bag- 
ger, four-base knock, moon 
shot, tape-measure blast y 
tater. Hot corner ta significa 
tercera base. □ 



Teamnan ta sigui gana den LVBP 


CARACAS, Venezuela 
- Liga Venezolano Base- 
ball Profesional (LVBP) 
a continua unda cu e 
weganan ta birando mas 
cayente. E teamnan ta 
luchando fuerte contra 
di otro, mientras cu e fa- 
naticonan ta disfruta di e 
weganan. 


Caribes de Anzoategui a 
perde contra di Tigres de 
Aragua, wega cu a termina 
preta 9-8. Caribes ta dal 13 
hit y no ta comete ningun 
eror; Tigres ta logra dal 16 
hit y ta comete 2 eror. Frank- 
lyn German (1-1) ta bay cu e 
victoria, mientras cu Ramon 
Rodriguez (2-1) ta bay cas cu 



Navegantes del Magallanes a 
gana Tiburones de La Guaira 
cu e score di 6-2. Navegan- 
tes ta bati 11 hit y ta comete 1 
eror, mientras cu Tiburones 
ta dal 6 hit y tambe ta comete 
1 eror. Pitcher ganado tabata 
Jesus Martinez (2-0) y Ra- 
mon Ramirez (1-1) ta bay 
cas cu e derota. 


e derota. 

Bravos de Margarita a hunga 
contra di Cardenales de Lara, 
den un wega cu a termina 
9-4 na fabor di e team di 
Lara. Bravos ta dal 7 hit y ta 
comete 1 eror, pero Carde- 
nales a bati 10 hit y ta comete 
2 eror. Cesar Jimenez (3-4) 
ta bay cu e victoria mientras 


lose Grenorio Fernando N0RBERT0 

Wonende in Aruba, 

VERZOEKER, 
procedered in person 

om ondercuratelestelling van zijn vader: 

Manuel Gonçalves NORBERTO 

wonende in Aruba, te Cas Cristelle te Paradera 108-A, 

GEREKESTREEDE, hierna te noemen: Norberto. 


Belanghebbenden: 

Maria Elizabeth NORBERTO, dochter, wonende in Aruba 
Jose Pedro NORBERTO, zoon, wonende in Brazilié. 



cu Omar Bencomo (3-2) ta 
bay cas cu e derota. 

Awe nochi pa 7:30 e campe- 
onato di LVBP ta sigui cu dife- 
rente wega unda cu Leones 


del Caracas lo ta enfrentando 
Tigres de Aragua, Caribes de 
Anzoategui contra Tiburones 
de La Guaira, Bravos de Mar- 
garita contra di Aguilas del 



DRAGON 

CD & ELECTRONICS 

SPECIALS 



BLU advance dual sim Iphone 6 Samsung s5 

Afl. 200.00 


Also: Samsung S5 , Samsung S4, Samsung 4 mini, S3 mini etc. 

Accessories for: HTC Sensation XI, One X, Rhyme and Samsung S2 , S3 
and Note. Also: Iphone 5s, Iphone 5c, Samsung S5 ; Samsung Note 3, 
Blackberry Q10 and Q5 , curve 9220 and more. 

Toshiba Laptop 15.6 " 4Gb 320Gb Harddisk. Afl. 900.00 
Hp Ink catridges, Universal laptop adapters etc.. 

ITunes gift cards $ 10.00, $ 15.00 and $25.00, Google play cards and 
Playstation Network cards. 

Sales, repair and accessories for all Samsung models and other 
cellulars. Unlock, reload, reset, upgrade, replace lcd, keypad, speaker 

etc. 


Dragon CD & Electronics 

Main street San Nicolas tel: 584-3999 
Open 9:00 -13:00 and 14:30 -18:30 hrs. 


Zulia y Cardenales de Lara 
contra di Navegantes del 
Magallanes.Q 


CLASIFICADO 


SANADOR SPIRITUAL 

Internacional y Clarividente 
From Africa Mr. Mane 

Specialista den tur problema 
efectivo. Trece bek sernan keri, 
exito den negoshi, kita mala suerte 
y magia preto. Ta resolve 
problemanan financiero, yuda 
pasa rijbewijs, ta yuda cu dificultad 
sexual y mucho mas. 

Resultadonan rapido, garantiza. 
Pa mas info. yama 565-8369 

_211033 

Ocupante a bisapolis di a scucha tiro 



Pickup ta dal contra mata di Kwihi 




X-MAS SPECIALM1 

Fj rtiM nffc tnlrtj rh FmcLuuL p*pt 




ORANJESTAD - Diaran- 
son anochi ta sucede un 
accidente riba Driemas- 
terstraat na altura di ex 
Las Calenjas, unda cu ta 
wordo bisa tiro a cay. Un 
patruya di playa ta wordo 
manda cu urgencia na e 
sitio. 

Na yegada di polis, e chauf- 
feur di un Nissan Pickup 
berde ta splica polis cu un 
auto cora a sali su dilanti y 
asina pone perde control. 
Esaki a pone cu e chauffeur 
ta bay dal contra e palo di 
kwihi. Na prome instante e 
ocupante di e pickup a bisa 
polis di a scucha tiro cay. 

Polis mesora a core cu e mul- 
titud cu tabata para eybanda. 
Despues di un rato polis a 
bolbe puntra e ocupante cu 
si realmente el a tende tiro, 
pero e ora ey el a cambia su 
declaracion y ta bisa cu e no 
a scucha niun tiro. Polis di 
trafico a atende cu e acciden- 
te aki.Q 

Warda Costa a haya 
sambuyado perdi 

SEROE COLORADO—Polisnan a haya informacion 
cu un sambuyado ta perdi. E sambuyado a bay bucea y a 
mara un boei na su paña, mientras cu e tabata sambuya, 
un homber a keda den e boto Olympic, A-847. Diripiente 
e capitan di e boto a mira cu e boei a cuminda drif y a bay pa- 
tras, ora cu el a purba coy e boei, e sambuyado no tabata mas 
mara na dje. E1 a busca den bisindario y despues a avisa pa 
via di radio maritimo y a cuminsa un buskeda cu warda costa 
y Polisnan Maritimo y avion di wardacosta. 

Algo prome cu solo a baha, nan a haya e sambuyado y a hiba 
su persona na Zeerover. E sambuyado a declara cu el a pone 
su piscanan den un saco y cu ta p’esey e boei a bruha. 

Ora cu e sambuyado a bay los e boei, e coriente a ranca e boei 
di su man. 

E tabatin un fluit y asina nan a logra hay’e. Ambulance a bin 
na Zeerovers y tanto e capitan como e sambuyado a wordo 
controla. □ 

Homber maltrata cu tubo 

KOYARI— Central a manda Polisnan na Koyari, pa un 
maltrato. Na e sitio, un di e habitantenan a mustra Po- 
lis un homber cu ta drumi riba vloer ta keha. E homber 
a bisa cu el a tende un hende ta grita pa su bida. E no conoce 
e homber cu e ta biba den Koyari. Polisnan a mira mesora cu 
e homber tin un enkel na un manera no natural. Polisnan a 
solicita pa ambulance. 

Tambe e homber tabatin un golpi y tabata keha di dolor na 
su lomba. E homber J.T. a bisa Polisnan cu el a bay na Pizza 
Hut pa busca su casa na trabou. E1 a duna su casa un lift riba 
bicicleta. 

Ora cu el a yega na e birada di e cas Koyari 3, el a tende stap 
su tras. Un homber completamente bisti na preto, a sali di e 
mondi y a dal su persona di atras cu un tubo. E homber a keda 
dal su persona y el a reconoce e homber como P. E homber a 
bisa cu e ta bay mata su persona. 

Ora cu e hero a cay riba vloer, su mes casa a coy e hero y a dal 
su persona cu e tubo. 

E homber durante cu e ta dal su persona a bisa J.T. " abo 
ta haci coy p... cu bo muhe". Durante cu nan tabata lucha, e 
homber a bisa J.T. cu e ta bay hinca su persona cu cuchiu, na 
unda J.T. a cuminsa grita pa su bida, cu e bisiñanan a tende. 
E sospechoso P, a core bay direccion pazuid. E homber a 
drenta den un auto y a core bay mesora. 

Ora cu Polisnan tabata atende cu J.T., e muhe a core bin di 
pazuid. 

E1 a cuminsa yora y a bisa cu el a core bay na Boco, pa busca 
ayudo, mirando cu e no tin celular. Tambe el a bisa cu e no a 
dal su casa. Remarcabel ta cu el a core bay den e mesun direc- 
cion cu e sospechoso. Personal di ambulance a trata J.T. na e 
sitio y despues a hib’e poli pa tratamento avansa. Q 

Polisnan no a haya ningun 
hende sospechoso 

NUNE— Un persona ta yama Polis y ta bisa cu el a 
tende un hende den e cas. Polis a bay na e sitio, y a con- 
trola rond di e cas y no a mira nada particular. Polis a papia 
cu e muhe B, kende ta bisa cu el a tende un hende bati paden 
di e cas, tambe el a tende zonido riba dak. Polisnan a controla 
paden y pafo, y tur cos ta intacto. Q 


Polisnan ta duna homber burachi lift pa cas 

ORANJESTAD— Central ta manda Polis na Texaco Wayaca, pa un homber burachi 
fastioso. Na e sitio, Polis a topa cu e homber T, kende ta bou di influencia di alcohol. Polis- 
nan a hiba e burache su cas na Sabana Blanco y e auto a keda cera na yabi na Texaco Wayaca. E 
yabinan lo wordo entrega na T, despues. Q 

Muhe ta firma y despues ta bisa cu e no a 

haya e placa bon 

SAN NICOLAS— E muhe S, a bay warda di Polis y ta bisa cu diamars, un muhe cu 
e conoce a bin busca placa di su negoshi. C, a firma cu el a bay di acuerdo cu e placa y e 
placa ta bon. Segun S. ta bisa cu despues C, a bin cerca dje, y a bisa cu e placa no ta bon. Entre 
nan dos a start un discusion. Diahuebs S a haya sa pa medio di su dunado di trabou cu C. a 
bay duna keho contra dje di menasa. Su dunado di trabou a schors su persona pendiente di e 
investigacion. E comandante na turno a wordo poni na haltura. Q 

Choller ta uza fontein pa baña 

ORANJESTAD— Central ta manda Polisnan na Elleboogstraat, na haltura di La 
Linda pa u n choller cu ta baña den e fontein, na haltura di Hendrikstraat. Dilanti 
Gianni’s Nutricion, Polisnan a mira e choller R.A. cu paña muha. Polis a papia cu su persona 
y a bisa pe no baña mas den e fontein. Q 

Homber ta causa destruccion 

MACUARIMA— E homber M.W. a bay warda di Polis pa duna keho di un bentana 
cu a wordo destrui. E ta bisa cu dia 2 di november un sospechoso desconoci, a kibra su glas 
parti pariba cu un piedra. Dia 9 di november, el a mira cu tur e otro bentana cu ta parti pazuid 
di e cas tambe ta destrui. E ta bisa cu dia 7 di december, el a tende un zonido riba dak di su cas. 
E1 a bay riba e dak pa mira kende e ta y a declara cu el a mira un homber desconoci cu tabata 
scondi den mondi. □ 

Muhe ta bringa cu su ex pareha femenino 

SANTA CRUZ— Central ta manda Polisnan na haltura di 88 food Store pa un pelea 
y tambe tin destruccion di algun auto cu ta para den bisindario. Na e sitio, Polis a papia 
cu un di esunnan envolvi, cu ta bisa cu su ex amiga a bin na e sitio y a maltrata su persona y 
tambe a kibra su bril y su celular. E ta bisa cu nan relacion a termina y cu su ex amiga ya tin un 
otro amiga, pero e kier keda cu tur dos. E ta bisa cu e ta bay pensa si e ta duna keho. Na yegada 
e ex amiga no tabata na e sitio. Q 

Tiro di arma di candela na Hooiberg 

HOOIBERG—Polisnan a bay na haltura di Indian Rock Garden, na unda un per- 
sona a mira un auto Toyota Yaris blanco, core pasa cu tres persona den dje. Segun e ta 
bisa cu el a tende zonido di tiro di arma di candela, como cu el a mira chispa di candela. Polis 
a controla den bisindario, pero no a haya nada. Q 

Homber burachi a causa consternacion 

den casino 

PALM BEACH— Polisnan a bay na Alhambra Casino pa un persona burachi. Na e 
sitio, Polis a papia cu e personal di siguridad pafo di e casino, y un homber na sanger. 

Segun declaracion di un di e personal di siguridad, e homber tabata haciendo fastioso basta rato 
den casino y no kier tende di su casa L. Dado momento e manager na warda a bisa Polisnan cu 
el a papia cu e homber, pero e no kier tende. E1 a bisa cu e homber a saca su parti intimo y a 
mustra e dealer . E ora el a wordo atende pa e personal di siguridad y el a coy un stoel y kier a 
ataca un miembro di siguridad. E ora ey un personal di siguridad a dal e homber y el a haya un 
kap na su boca. E no tabata rasona y a keda cera pa buracheria. Q 

Minister Arthur Dowers: 

“Mester corda cu servicio ta cuminsa na e prome contacto cu e persona” 


Den cuadro di ehecucion 
di e maneho di Cuerpo 
Policial ta concentrando 
riba diferente factor cu ta 
hunga un rol importante 
den e funcionamento di su 
miembronan como indi- 
viduo, pero tambe ora nan 
ta traha den ekipo den e 
mesun departamento of 
den combinacion cu otro 
dep artamento (nan). 

Un di e factornan cu Cu- 
erpo Policial y Ministerio di 
Husticia ta concentra riba dje 
ta e organisacion di training, 
sesionnan pa mehora y profe- 
sionalisa. Pa cu esaki Cuerpo 
Policial ta percurando pa of- 
rece diferente seminario den 
transcurso di e aña, pero tam- 
be a traha por ehempel hunto 
cu Scol pa Polis pa percura 
pa cursonan cu ta continua 
manera e curso pa kader y 
riba nivel mas halto cu e cur- 
so basico. 

Un otro factor ta e conscien- 
tisacion tocante e rol di polis 
den su relacion cu miembro- 
nan di nos comunidad y pa 
cu esaki Cuerpo Policial a 
ofrece tur su miembronan un 
seminario cu yama Klantgeri- 
chtheid en Dienstverlening. 
Minister di Husticia, mr drs 
Arthur Dowers un biaha mas 
a demostra cu su participa- 


cion activo na e seminario cu 
a tuma luga dialuna, diamars 
y diaranson cu e ta para tras di 
esfuersonan educacional. 

E mandatario, kende a bishita 
e seminario riba dialuna y di- 
aranson a bisa cu e ta impre- 
siona pa e bon participacion. 
Riba cada dia mas of menos 
125 polis a participa. 

Minister Dowers a bisa cu - 
mescos cu Hefe di Cuerpo - 
e ta spera cu miembronan di 
Cuerpo Policial ta participa- 
tivo y cu nan ta capaz pa duna 
nan opinion sin bira fresco. 
E1 a menciona tambe cu ta 
importante pa e agente poli- 
cial sa unda e ta comparti su 
opinion y ta duna en realidad 
un aportacion na e organisa- 
cion. 

“E organisacion ta boso tur. 


No tin organisacion sin e 
hendenan cu ta forma parti di 
dje,” Minister Dowers a sub- 
raya. E1 a añadi cu tur hende 
mester corda, cu aunke nan 
haci esey anonimo pa me- 
dio di programa di opinion 
na radio por ehempel, cu ora 
nan haci of purba haci daño 
na e organisacion cu nan ta 
pertenece, nan ta haci daño 
na nan mes. 

E tema di servicio ta uno 
sumamente importante, se- 
gun Minister Dowers. E1 a 
splica cu esaki ta cuminsa for 
di e prome contacto cu pu- 
blico te na e conclusion di un 
investigacion y hasta mas leu. 
E trabao di polis ta pa sirbi su 
prohimo y hasta na momento 
di aresto e mester corda cu 
esaki mester bay via di norma 


y reglanan stipula, Minister 
Dowers a bisa. E1 a referi na 
e miembro di comunidad 
como e cliente y a splica cu 
e puntonan di atencion cu e 
miembro di Cuerpo Policial 
a siña y/of repasa durante di 
e curso Klantgerichtheid en 
Dienstverlening ta merece 
ful atencion. 

Cuerpo Policial awendia ta 
trahando na un forma cu no 
ta “top - down” manera an- 


tes unda cu e Alto Comisario 
ta determina mayoria cos su 
mes, pero ta mas bien pidi 
coleganan di tur rango pa nan 
opinion y conseho, unda cu 
ta aplaudi contribucionnan y 
consehonan combina cu su 
argumentonan. 

Minister Dowers a subraya: 


“si bo kier funciona como 
profesional bo mester wor- 
do forma” y e ta curasha tur 
miembro di Cuerpo Policial 
pa haci uzo di e oportunidad- 
nan pa formacion cu nan ta 
wordo ofreci pa asina nan por 
duna un contribucion cu bon 
argumentacion. 

Pa e seminario aki a conta cu 
dos facilitado invita di exte- 
rior, esta Special Agent Jerry 
Granderson di Federal Bu- 


reau of Investigation (FBI) 
y e filosofo Dominee Stut- 
terheimer. Korpschef Adolfo 
“Dolfi” Richardson a bisa 
cu Mando tin como meta pa 
hiba Cuerpo Policial na un 
nivel mas halto, pa converti 
un bon organisacion den un 
organisacion excelente.Q 




Minister Plenipotenciario a bishita 
compania Accenda 



Minister Plenipotenciario 
Alfonso Boekhoudt hunto 
cu funcionario di Gabi- 
nete di Aruba Roy Hart a 
haci un bishita di trabao 
na compania Accenda. E 
mandatario a keda ricibi 
pa e directornan di mane- 
ho Martin Seiffers y John 
Seiffers. 

Durante e bishita e compania 
a duna un presentacion kico 
e compania Accenda ta haci 


na Hulanda. E compania aki 
pa algun tempo caba tin con- 
tacto cu Minister Boekhoudt 
tocante nan interes pa Aruba. 
Accenda ta estableci den e 
edificio mas bieu na Delft cu 
tabata di TU Delft. Te ainda 
e edificio aki ta wordo uza pa 
duna les, pero tambe e ta un 
centro pa cientificonan ca- 
minda hopi creatividad riba 
tecnologia ta wordo desaroya. 

Un ehempel di esaki ta un 


auto cu a wordo transfor- 
ma pa core ariba coriente. E 
compania Accenda ta traha cu 
studiantenan di nivel MBO/ 
HBO y Universidad ariba 
tur loke ta tecnologia. Tambe 
nan ta traha hunto cu TNO y 
TU Delft, na unda John Sei- 
ffers ta docente. 

Despues cu e compania Ac- 
cenda a bay Aruba pa e con- 
ferencia GA-EMA, Minis- 
ter Boekhoudt a dicidi cu ta 
necesario pa bay bishitanan 
pa concretisa tur loke a keda 
palabra durante tur e encuen- 
tronan na Aruba y asina haci e 
continuacion necesario. 

E compania Accenda su am- 
bicion ta pa traha hunto cu 
Universidad di Aruba pa 
asina den futuro habri un 
otro facultad pa duna edu- 
cacion ariba nivel di HBO/ 
Universidad den e ramo di 
Electronica/Energia. T ambe 
Accenda ta mira hopi opor- 
tunidad na Aruba pa traha 


hunto cu compania Arubiano 
pa transforma auto di gasolin 
pa electricidad. Mirando cu 
e vision ariba energia di go- 
bierno di Aruba pa aña 2020 
lo mester ta sostenibel y du- 
radero, esaki ta e direccion cu 
mester sigui. 

Durante e encuentro sr. 
Boekhoudt a trece dilanti e 
vision di gobierno di Aruba 


specialmente ariba e proyec- 
tonan cu ta andando. E man- 
datario a haya e oportunidad 
pa haci un test drive cu e auto 
cu a wordo transforma pa 
mecanico electronico. 

Finalmente sr. Boekhoudt a 
keda hopi satisfecho cu Ac- 
cenda y gradici Martin y John 
Seiffers pa nan interes pa bay 
inverti na Aruba. □ 

Aña 2015 tin retonan mayor pa Aruba 



Despues di a finalisa e 
proceso di Aruba su pre- 
supuesto 2014 y su version 
supletorio e tareanan pa 
cu e presupuesto 2015 ta 
continua. 

Minister di Finanzas, Angel 
Bermudez a haci un peti- 
cion na College Financieel 
Toezicht (Cft) pa nan asis- 
tencia, conseho y sosten pa 
e concepto di ley di e pre- 
supuesto 2015, locual re- 
cientemente a keda acorda 
entre Gobierno di Flulanda 
y Aruba. 

Banda di e asistencia aki, e 
reforma di e aparato guber- 
namental, reforma di sistema 
fiscal y di e sistema di pre- 
supuesto ta keda crucial di e 
maneho di Minister Bermu- 
dez pa e aña entrante. Pues 
e mandatario di fmancia ta 
contento cu pa e aña aki ya 


caba a keda aproba tanto e 
ley di fondo di pension como 
tambe e ley pa fondo di AZV 
cu tabata un aportacion nec- 
esario pa e reforma di su 
maneho. 

A pesar cu ainda por reina 
algun incertidumbre den 
comunidad pa cu posibel 
medidanan den 2015, e man- 
datario ta consciente si cu e 
proximo aña lo ta uno cu lo 
trece retonan grandi pa Go- 
bierno di Aruba tanto cu e 
reforma di sistema di presu- 
puesto como e conseho fiscal 
cu lo supervisa e proceso aki. 
Minister Bermudez a expresa 
cu e lo continua cu e maneho 
fmanciero streng pa sigui re- 
duci gastonan durante 2015 
y añanan despues pa asina 
tambe logra yega na un pre- 
supuesto balansa pa 2018 y 
adelante. “Esaki sigur ta un 
condicion pa por cuminsa re- 

duci e debe nacional y conse- 
cuentemente baha e gastonan 
di interes” e mandatario a in- 
dica. 

Durante luna di December 
caba Minister di Financia 
conhuntamente cu Banco 
Central a ricibi e expertonan 
di Fondo Monetario Inter- 
nacional (IMF) na Aruba 
pa asina inicia e prome fase 
di Conseho Fiscal cu algun 
tayer introduccion pa e dife- 
rente gremionan concerni. 
Pues e expectativa ta cu pa 
2015 lo tin un idea mas con- 
creto di e structura, organi- 
sacion y funcionamento di e 
entidad aki pa asina hancra 
esey den nos sistema legal y 
garantisa un miho supervi- 
sion y monitor di e progreso 
di Aruba su presupuestonan. 
Un di e retonan mas grandi 
tambe ta forma parti di e 


sistema fiscal cu ta trata di 
modernisacion y simplifi- 
cacion di nos leynan di be- 
lasting. Prof. Dr. Vermeend 
kende ta e experto cu ta en- 
cabesa e proyecto aki pronto 
lo entrega na Minister Ber- 
mudez un rapport basa riba 
resultadonan di un ‘scan’ cu 
e comision a realisa algun si- 
man atras mientras cu nan ta- 
bata na Aruba. E consehonan 
di comision Vermeend lo 
wordo entrega na Minister 
di Financia prome cu fin di 
e aña aki, pues e mandatario 
ta spera cu pronto lo tin un 
miho vision di con lo reduci 
e arsenal di nos leynan di be- 
lasting, adapta nan na regla- 
nan internacional moderno 
y garantisa un pa ehecucion 
mas efectivo. 

“Esaki ta conta tanto pa nos 
leynan di impuesto directo 


(salario-, entrada- y impuesto 
di ganashi), como esunnan 
indirecto (BBO, invoerre- 
chten y accijns). Esaki den 
combinacion cu mas digi- 
talisacion, lo optimalisa e 
cumplimento cu nos leynan 
concerni. 

Tambe lo wordo considera 
introduccion di e asina yama 
Tmancial transfer levy’, cual 
mester garantisa e fondo di 
inversion cu entrada nec- 
esario”, e mandatario a splica. 
Hecho ta, cu banda di e re- 
duccion di gastonan di go- 
bierno, mester genera mas 
entrada pa asina por yega na 
un presupuesto balansa. E 
mandatario ta fmalisa confir- 
mando cu den 2015 mester 
bay segmenta e reforma es- 
encial pa sigura un fmancia 
publico sostenibel pa futuro 
di Aruba. □ 

PANORAMA 


Emmanuel Blanco-Sanchez & Jaydiene Croes ta Bosnan di Kiniki 2014 





KOOYHAN 


W5YEARS 


SWIFFER WET JET 
MOPPING STARTER KIT 


Pakete ta contene: 

• 2 cleaning pads. 

• 1 boter di multi-purpose cleaning solution. 

• Bateria no ta inclui. 

• E padnan ta kita sushi cu un mop no ta kita. 

• E likido ta kita mancha dificil. 


of 2400 Fun Miles 


Kooyman Megastore Aruba Av. E. J. (Watty) Vos 20 • 

Dialuna - Diasabra: 7am - 6pm • Diadomingo 9am -1 pm • 
www.kooymanbv.com • facebook.com/kooyman.megastore.aruba 


Nobato di aña: Sergio-Luis 
Garcia 

Cantante amistad: Mia Mc- 
Collum 

3-lugar: Xenon Daal 
2-lugar: Sergio-Luis Garcia 
Ganador VDK 2014: Jaydien 
Croes 

Danki nos Sponsornan. Otro 
aña nos t’ey bek!! Kiniki t’ey 
pa kedaM.Q 


DEAL OF THE WEEKEND 


STA. CRUZ - Den Trap- 
pers Club completa- 
mente yen a tuma luga 
e prome edicion di “Bos 
di Kiniki- merenguito- 
2014”. Un total di 13 par- 
ticipante a participa den 
2 categoria cu merengue 
nobo na Papiamento 
traha pa varios composi- 
tor y areglistanan di Aru- 
ba. 


MC y organisadonan ta- 
bata e kinikinan Addonsito 
“Peiky” Croes y George 
“Bongo” Winterdaal; guia 
musical tabata den man di 
Edselyn Figaroa y Francis 
Tromp. Danki na cada may- 
or, participantenan y e pu- 
blico presente. Danki na Da- 
mon Illes, Jayly-Ann Wester 
“Little Princess Aruba,” Isa- 


mae Solognier “Miss Teen 
Aruba International,” Josie 
Maduro y NTG Dancers, 
nos miembronan di hurado: 
Sashah Figueroa, Esther Ar- 
ends, Ron Martis, Gerrich 
Kock, Joanna Maya, Mitch 
Almary y www.zoomaruba. 
com pa e potretnan. Mas in- 
formacion bishita. Facebook: 


Revista Kiniki. 

E resultado ta lo siguiente: 

Categoria A 

Cantante popular: Mia Mc- 
Collum 

Finalistanan: Asia Libie & 

Mia McCollum 

2do luga: Nilaja Tailor 


Ganado VDK 2014: Em- 
manuel Blanco Sanchez 

Categoria B 

Cantante popular: Josienne 
Maduro 

TASTE IS KING 


ORANJETAD - Reciente- 
mente tabatin dos dia di 
carrousel pa alumnonan 
di Startjaar na EPB Oran- 
jestad. E tema di e carrou- 
sel tabata Autoridad. Au- 
toridad no solamente den 
forma di regla y disciplina, 
pero tambe autoridad den 
forma di conocemento y 
experticio. Pa e carrousel 
tabatin seis invitado. 

Participantenan di e carrou- 
sel tabata Sr. John Larmonie 
di Cuerpo Policial. Sr. Lar- 
monie no ta un desconoci na 
EPB Oranjestad, e tin varios 
aña ta coopera cu carrousel- 
nan di EPB Oranjestad. E 
biaha aki sr. Larmonie a pa- 
pia riba e diferente sorto di 
trabaonan y experticio di un 
agente policial. 

Di departamento di Emigra- 
cion, sr. Gerald Vingal y dos 
colaborado a splica kico e 
trabao di un agente di emi- 
gracion ta encera. Nan a pa- 
pia di ordo y reglanan cu tin 
specialmente pa proteha nos 
pais, riba conocemento di 
maneranan fraudulento cu 
ta wordo uza pa purba drenta 
nos pais y consecuencianan 
cu tin. 

Sr. Marlon Pieters y dos co- 
laborado di e departamento 
di Polis Ambiental a splica e 


EPB Oranjestad cu un dia di carrousel 



trabao di polis ambiental y e 
necesidad pa cooperacion di 
publico en general. E pre- 
sentacion di polis ambiental 
a demostra cuanto falta ainda 
pa nos siña cuida nos medio 
ambiente. 

Di Departamento di Gele 
Koorts Muskieten Bestrijd- 
ing, sr. Fesito Richardson a 
sa di elabora tocante e sangu- 
ranan cu ta transmiti Dengue 
y Chikunguya, con pa evita 
criaderonan y con pa cuida 
nos mes. Sr. Richardson a 
trece hopi material visual, 
foyeto y stickernan. 

Sr. Pieter Barendsen a rep- 
resenta e Plataforma ley di 
Cacho. Sr. Barendsen a splica 
e necesidad pa e ley aki, kico 


e ley ta encera y kico e posi- 
bel consecuencianan ta pa 
doñonan di cacho cu no ta 
tene na e ley aki. Basicamente 
e ley ta pa stimula doñonan di 
cacho pa ta mas responsabel 
pa cu nan cacho pero tambe 


pa cu comunidad. 

Por ultimo, dos represent- 
ante di Departamento di 
recherche Duana a haci un 
presentacion encuanto e tra- 
bao di Duana en general, y sr. 


Smith a papia en particular di 
e trabao di e departamento di 
Duana recherche. Sr. Vro- 
lijk a presenta un di e dos 
cachonan di Duane dor di 
haci un demostracion di con 
e cachonan ta train pa busca y 
descubri droga scondi. 

Unit Startjaar ta gradici tur 
e invitadonan di Cuerpo 
Policial, Polis Ambiental, 
Departamento di Emigra- 
cion, Departamento di Gele 
Koorts Muskieten Bestrijd- 
ing, Departamento di Duana, 
y Plataforma Ley di Cacho cu 
a pone nan tempo, conoce- 
mento y material disponibel y 
pa nan participacion na e car- 
rousel di EPB Oranjestad.Q 

BISTA 


Fraccion di MEP a 
reuni cu APA 



Fraccion di MEP ultimo 
tempo ta reuniendo cu 
varios instituto y organi- 
sacion pa pone nan mes 
na altura di tur desaroyo. 
Den Parlamento mes e 
parlamentarionan no ta 
sinti cu nan ta haya tur in- 
formacion y p’esey ta or- 
ganisa encuentronan di e 
forma aki. 

Parlamentarionan di MEP 
a haya hopi informacion to- 
cante e plan di mudamento 
di waf y con avansa tur esaki 


ta. 

Locual tambe a wordo papia 
ta si waf tin un masterplan pa 
desaroyo di e tereno di waf, 
pero esey no ta cla ainda. Tin 
plan traha desde tempo di 
Gobierno di MEP y awor e 
APA ta revisando e plan pa 
bin cu un plan nobo. 

A trata e tema tambe di e gas- 
tonan halto di transporte di 
container di Merca pa Aruba, 
cu ta hopi mas halto cu trans- 
porte pa Curaçao. Cu e in- 


formacion cu parlamentari- 
onan di MEP a haya nan por 
eherce nan trabou mucho 


miho. M Nos reunion cu sr. 
Jossy Figaroa y sr. Tromp a 
bay hopi bon y mi ta gradici 


nan pa traha tempo pa nos M , 
sra. Evelyn Wever-Croes a 
duna di conoce. □ 


Mervin Wyatt-Rasa (AVP) 

Derechonan Humano ta cuminsa na cas 



Dia 10 di december ta dia 
internacional di Dere- 
chonan Humano. Un dia 
declarado di Nacionnan 
Uni na aña 1948. E aña aki 
pues ta cumpli 66 aña di 
dicho declaracion. E de- 
claracion ta consisti di 65 
articulo, cu ta trata dere- 
cho di cada ciudadano, 
tin bos den gobernacion, 
nombramento igual den 
funcion nan publico, dere- 
cho di vota, votacion liber. 

Articulo 22 te 27 ta regarda 
derechonan fundamental 
economico, social y cultural, 
derecho di trabou, sosiego y 
tempo liber, recompensa, se- 
guro social, enseñansa, vivi- 
enda y cuido medico. Tin 
alabes derechonan di integ- 
ridad, libertad di expresion y 


derecho di participacion. Pri- 
zoneronan, buscado di refu- 
gio emigrante nan derecho ta 
salvaguardia. 

Lamentablemente te ainda 
tin castigo fisico ma mundo. 
Sclavitud si ta prohibi. Le- 


onorn Organisacion nan 
manera Amnesty Interna- 
tional ta haci trabou valioso 
pa salvaguardia derechonan 
Humano. Na Aruba tin un 
cantidad di logro nan ariba 
tereno di derecho humano. 

Nos derecho di voto ta bon 


salvaguardia. Nos leynan 
laboral recientemente (2012- 
2013) a keda adapta nan nor- 
manan internacional mod- 
erno. Gobierno di Aruba ta 
consulta gremio pa diferente 
problema cu ta regarda dife- 
rente leynan y tambe asun- 
tonan di indole importante pa 
nos pais, manera entre otro 
impuesto, pensioen, Seguro 
medico y salubridad publico, 
bira bieu etc. Participacion di 
pueblo na asuntonan di in- 
dole general ta presente. 

Nos hendenan tin derecho 
di demostra. Nos pueblo en 
special tambe es nan hu- 
milde tin oportunidad di 
tin un vivienda digno, hasta 
cu casnan di nos grandi nan 
amplio, un entrada minimo 
rasonabel. Nos enseñansa 


compara cu otro paisnan ta di 
calidad halto y introduccion 
di enseñansa. Nos muchanan 
y hoben nan derecho ariba 
proteccion ta wordo salva- 
guardia. Pero sigur falta mas 
pa logra ariba tereno di dere- 
cho nan humano pa nos logra 
un comunidad cu ta acepta 
un y tur,un comunidad tol- 
erante cu no ta tenta pero cu 
tur respet pa un y tur sin dis- 
criminacion. 

Nos ta riba bon caminda pero 
tin cu sigui. Manera Leonor 
Roosevelt a trece pa dilanti: 
“Unda derecho humano ta 
cuminsa? E1 a contesta na 
cas, na scol, den bario”. Nos 
tin e tarea di realisa dere- 
cho humano cuminsando 
cu nos mes y na cas, segun e 
parlamentario.Q 



Evelyn Wever - Croes (MEP) 

Aruba tambe conoce awor ley di apelacion 
den casonan di belasting 


Lider di MEP Evelyn 
Wever-Croes ta hopi sat- 
isfecho cu e ley pa habri 
apelacion den caso di be- 
lasting a keda aproba den 
Parlamento. 

Desde cu mi a cuminsa 
traha 25 aña pasa mi a haya 
un concepto di e ley aki pa 
duna comentario, y awe 25 
aña despues, mi ta hopi sat- 
isfecho cu nos ta asina leu. E 
ley no ta cambia mucho den 


e procedura actual cu si bo no 
ta di acuerdo cu un cobransa, 
bo ta manda bo carta di ob- 
hecion na Inspector. Esey ta e 
obhecion. Si bo no ta di acu- 
erdo cu e decision ey bo por 
cuminsa un caso na Corte na 
Aruba dentro di dos luna di e 
fecha di e decision di Inspec- 
tor. 

Y si despues di esey ainda 
bo no ta di acuerdo, bo por 
apela e decision dentro di dos 


luna di e decision na Corte di 
apelacion. 

Importante ta cu desde 
prome di januari no tin cu 
manda carta di apelacion mas 
na Curaçao pero na Aruba 
mes. 

E unico punto cu tabata tin 
nos preocupa tabata cu actu- 
almente bo mester paga un 
stampia di 5 florin pa cum- 
insa e caso, y gobierno kier 
a aumento pa 50 florin pa e 
prome instancia y 300 florin 
den apelacion. 

Un aumento hopi drastico. 
Sinembargo mi a papia cu 
Minister Bermudez cu esaki 
ta crea un barera mucho halto 


pa esunnan cu kier busca nan 
derecho y mi a pidi sr Ber- 
mudez pa reconsidera. Den 
casonan administrativo simi- 
lar di LAR e sumanan ta 25 
florin pa prome instancia y 75 
florin den apelacion. 

Nos a prepara un caminda 
tambe pa cambia e ley, pero 
Minister mes a entrega un 
nota di cambio y a baha e 
sumanan te 25 florin y 75 
florin manera nos fraccion a 
pidi. 

Masha poco biaha bo ta haya 
un Minister cu ta habri pa 
scucha preocupacion nan di 
oposicion, y esey mi a gradici 
Minister Bermudez. 

Tambe mi a gradici e exper- 


tonan di Departamento di 
impuesto y di Legislacion cu 
tin hopi aña ta traha riba e ley 
aki. Tambe esunnan di corte 
pasobra cu esaki Corte di 
Aruba a haya un responsabi- 
lidad grandi acerca y awor 
nos mester demostra cu nos 
por haci. Mi a sigura nan cu 
nan por conta riba sosten di 
fraccion di MEP den tur cos 
cu nan tin mester pa ehecuta 
e tareanan aki. 

Pabien Aruba pasobra cu es- 
aki a crea mas proteccion pa 
ciudadanonan, specialmente 
awor cu Gobierno tin pensa 
di bay cobra belasting na for- 
ma mas intensivo ta bon pa 
tin mas proteccion tambe.Q 

Booshi Wever ( UPP) 

Dicon e gobierno di Aruba a acepta curatela financiero Hulandes? 


Dia 11 di juli 2014 lo drenta his- 
toria politico di Aruba como un 
dia infame y scur na unda prome 
minister Mike E. a dicidi di un 
forma sumamente infantil pone 
cara di henter nos pueblo na ber- 
guensa door di cuminsa cu un 
welga di hamber. 

E unico meta di e accion repudiabel 
aki tawata pa tira santo den wowo di 
su 33 y pico mil votado cu e y su par- 
tido a laga completamente na caya, 
firmando e protocol di dia 3 di juli 
2014 na unda a entrega autonomia 
fmanciero di pais Aruba y a permiti 
e secretariado di CFT bin haci un in- 
vestigacion imparcial di e presupues- 
to ficticio entrega door di ex minister 
J.D. Irausquin. 

Lamentablemente e acto bergonsoso 


di entrega di nos autonomia no a caba 
aki, pasobra Mike E. a dicidi atrobe di 
sigui mancha e bon reputacion di nos 
Pais. Mike E. a wordo “op het matje 
geroepen“ pa acudi di biaha e siman 
aki pa papia riba e condicionnan cu e 
gobierno Hulandes a bin ta “propone” 
na e gobierno di Aruba pa loke ta trata 
supervision di e presupuesto 2015 
y posiblemente tambe control total 
door di CFT di e presupuestonan di 
e proximo añanan, mescos cu loke ta 
tuma luga na St. Maarten y Corsou. 

Permiti mi recorda e pueblo Arubia- 
no cu na 10-10-10 Hulanda a yega na 
un acuerdo cu e gobiernonan di St. 
Maarten y Corsou pa paga parti di e 
debe di ambos pais y presta nan placa 
na un interes hopi atractivo (Aruba a 
fia parti di e placa aki for di Corsou 


e aña aki pagando un interes un tiki 
mas halto), pero tur esaki pa medio 
di un ley (“consensusrijkswetten”). 
Den e caso di Aruba nada di esaki no a 
tuma luga. Dia 3 di juli 2014 Mike E. 
a sucumbi bou di presion Hulandes y 
a acepta tur condicion presenta door 
di gobierno di Reino. 

E pregunta cardinal pa ami ta e moti- 
bo dicon diripiente Mike E. a tuma e 
decision di “kita sunu” y “cay comple- 
tamente na rudia” pa e presion Hu- 
landes door di acepta supervision di 
CFT sin mas. Na Spaño tin un dicho 
cu ta bastante aplicabel pa e situacion 
actual: “aqui hay gato encerrado”! 

Mi no por keda sin haya e impresion 
cu e gobierno Hulandes tin bastante 
informacion y sospecho di posibel ac- 
tonan coruptivo cu ta y a tuma luga na 


Aruba y na unda posiblemente dife- 
rente minister den e gabinete di Mike 
E. lo ta envolvi. Si esaki ta cuadra cu 
berdad anto aki un wega sumamente 
maligno y contra tur regla di bon 
gobernacion ta wordo hunga door di 
e gobierno Hulandes. 

Si ta permiti corupcion pa simple- 
mente por haya e poder total di nos 
Isla, sin cu esaki a costa Hulanda un 
cen preto, anto en berdad democracia 
a haya un “low blow” cu lo perhudi- 
ca pa hopi tempo e confiansa di nos 
pueblo den un gobernacion corecto 
na Aruba y tambe na Hulanda. 

Ami lo acerca politiconan Hulandes 
y parlamentarionan pa haci pregun- 
tanan acaso y verifica si esaki lo por ta 
cuadra cu berdadQ 


Jeffrey Kelly (AVP) 

“Panico innecesario mientras cu Minister tabata 
den deliberacion cu OCW” 


Parlamentario Kelly a 
tuma nota di un declara- 
cion di Minister di Ense- 
ñansa caminda cu e Min- 
ister a splica cu a yega na 
un consenso cu Gobierno 
Hulandes pa loke ta trata e 
implementacion di e aus- 
teridad di exigencianan di 
examen di Havo/Vwo. 

Aki a splica entre otro tur e 
cambionan cu lo tuma luga 


durante e tres añanan escolar 
cu ta bin (entre 2015-2018). 

Nos por corda con partido 
Mep tabata sembra panico, 
insinuando cu lo cera porta 
pa alumnonan di Havo/Vwo 
na Hulanda pa motibo cu 
nan diploma lo no ta acredita. 
Esaki ta muestra di irespon- 
sabilidad di parti di Mep se- 
gun Parlamentario Kelly, cu 
ta di opinion cu atrobe Mep 


ta sigui cu nan politica di “tira 
comentarionan den laira” sin 
haci investigacion of estudio. 

Segun Parlamentario Kelly 
ta splica, un scol a bay asina 
leu di manda carta pa mayor- 
nan den cual e scol ta indica 
cu alumnonan lo mester bay 
scol riba diasabra pa motibo 
cu lo bay over pa introduc- 
cion obligatorio di un di 7 
materia di biaha. 


Mientras cu tur esaki a tuma 
luga Minister di Enseñansa 
tabata den combersacion cu 
e Ministerio di “Onderwijs 
Cultuur en Wetenschap” 
(OCW) di Hulanda pa loke ta 
regarda e implementacion di 
e autorisacion di exigencian- 
an di examen di HavoAAvo. 
Parlamentario Kelly ta en- 
fatisa cu mester ta serio y 
responsabel y laga un ban- 



da politikeria cu ta causa 
panico cu incertidumbre y 
solamente ta perhudica nos 
enseñansa.Q 


Gerick Croes (MEP): 

Gobierno sutando pueblo cu impuesto 
sin misericordia 



Den e ultimo lunanan nos 
a ripara cu Servicio di Im- 
puesto (SLAD)na un for- 
ma bastante agresivo ta 
tratando pa cobra tur ciu- 
dadano placa di belasting. 

Segun nos a compronde for 
di declaracionnan haci pa 
Minister di Financia ta cu 
lo tin hopi placa riba caya. 
Den e “Memorie van Toeli- 


chting” presenta cu e presu- 
puesto 2014 ta wordo ilustra 
cu lo tin un suma aproxima- 
damente di 36 miyon florin 
pa cobra na loonbelasting y 
52 miyon florin na grondb- 
elasting entre e añanan 2014 
pa 2018. 

No mester tin duda cu paga- 
mento di belastingnan tempo 
y cumpli cu entregamento di 


por ehempel entrada ta un 
obligacion cu e ciudadano 
mester cumpli cu esey. Loke 
si ta condenabel ta e hecho 
cu den ultimo tempo nan aki 
varios ciudadano ta ricibi co- 
bransanan halto den forma of 
incorecto y cobransanan cu a 
caduca. Den mayoria caso cu 
ta bin padilanti ta e pension- 
adonan ta es nan cu ta wordo 
afecta directamente cu e co- 
bransanan aki. Hecho ta cu 
no ta tur persona sa of ta na 
altura di e posibilidad nan cu 
ley di belasting ta ofrece pa 
contra aresta sea un aanslag 
cu ta incorecto y/of uno cu a 
caduca. 

Ultimo lunanan nos atende 
varios persona cu a ricibi co- 
bransanan cu ta core entre 
suma di mas abao di mil flo- 
rin te otronan cu ta alrededor 
di 80 mil florin. Loke ta hopi 


importante pa e ciudadano 
pone atencion riba dje ta cu 
mester verifica aanslagnan na 
tempo asina por logra con- 
tradeci e suma imponi. Ley 
ta determina cu bo tin un 
periodo pa haci un obhecion 
di 2 luna si en caso bo no ta 
di acuerdo cu esey. Nos a 
constata varios biaha cu e co- 
bransanan no tabata tin base 
den lo absoluto ni tampoco 
tabata sumanan cu lo mester a 
wordo cobra. Pa colmo riba e 
sumanan incorecto ta calcula 
interes riba dje! Lamentabel 
ta e hecho cu tin casonan ta 
bay asina leu na bendemento 
di pertenencianan na fmdishi 
sin cu esaki di berdad ta nec- 
esario. Ta obvio cu esakinan 
ta accionnan instrui door di 
gobierno pasobra e problema 
fmanciero ta uno cu ta preta! 
Condenabel ta e hecho cu ta 
“choca” e ciudadano hopi bi- 


aha sin cu esaki ta hustifica. 

En conexion cu loke nos a 
trece padilanti nos kier re- 
comenda cada ciudadano pa 
cumpli cu por ehempel en- 
trega di aangifte y pagonan 
(si e cobransa ta corecto) na 
tempo (den margen di ley). 
Si pa un motibo of otro bo 
ta di pensamento cu loke nan 
a manda cobra bo no ta cor- 
ecto y ta sin base,reacciona na 
tempo contra di siendo esaki 
cu argumentonan di peso. 
Como un accion di preven- 
cion nos ta recomenda tur 
persona pa busca Debiteuren 
overzicht/rekeningnformatie 
y repasa esaki pa controla si 
en caso e sumanan habri ta 
cuadra si of no y tuma accion 
di biaha. Ta comprendibel cu 
tin ciudadano cu mester paga 
pero si no ta aceptabel pa co- 
bra loke no ta husto!Q 

Partido PAIS lder pa introduci ley riba transaccion monetario 


WILLEMSTAD - Alex Rosaria di 
PAIS a manda minister Jardim di 
Fiansa un carta pa pidi esaki pa 
introduci pa caba e ley cu Staten 
a pasa pa haci supervision mas 
skerpi riba e sector di money 
remittance. Segun Rosaria, tar- 
dansa ta indeseabel i por com- 
promete integridad di nos sector 
financiero. 

Recientemente Parlamento a bay di 


acuerdo cu e ordenansa Geldtransac- 
tiekantoren. E ley aki sinembargo no 
a drenta na vigor, pasobra aparente- 
mente ta wardando riba Sint Maarten 
pa tambe pasa e mesun ley. Comber- 
sacionnan cu Rosaria a hiba cu varios 
actor den e sector fmanciero interna- 
cional (IFS) ta mustra cu wardamento 
riba Sint Maarten ta den desbentaha 
di Corsou y e sector aki. 

Ta conoci cu e importancia di IFS pa 
Corsou ta grandi, mientras tanto esaki 


pa Sint Maarten no ta igual. Tampoco 
ta parce e parlamentario saludabel pa 
nos warda cu introduccion di e lei aki, 
pasobra e ta stroba Banco Central di 
haci su trabou di supervision cu (por) 
tin como consecuencia cu no por ga- 
rantisa suficientemente e integridad 
di nos sector fmanciero. 

Den e cuadro aki Rosaria a haci min- 
ister Jardim e siguiente preguntanan. 

1. Minister ta consciente cu si (sigui) 


warda riba Sint Maarten esaki ta bay 
a costo di e trabounan di supervision 
cu ta asina importante pa integridad 
di nos sector fmanciero? 

2. Minister ta na altura cu tardansa ta 
stroba algun actor importante den e 
sector fmanciero internacional pa op- 
era manera debe ser? 

3. Minister ta bay tuma paso pa laga e 
ley aki drenta na vigor aki na Corsou 
mas lihe posibel y stop sigui warda riba 
Sint Maarten pa su introduccion?Q 


Limpiesa y eliminacion di cria di sangura 


WILLEMSTAD - Gobier- 
no di Corsou representa pa 
su ministerionan di GMN, 
SOAW, WRP, JUS den 
estrecho colaboracion cu 
Selikor, Sefba, X-Team, 
Fundacion Corsou Limpi 
y Bunita conhuntamente 
cu Hubentud Adventista y 
algun ciudadano, ta duna 
inicio na e segundo fase 
di e proyecto integral di 
eliminacion di sangura y 
limpiesa di Corsou. 


E prome fase ya a inicia dia 
28 di november cu Selikor lo 
cuminsa diaranson den bario 
di Groot Kwartier, Iland, 
Monrepos y e gruponan lo 
bay ta reparti di e siguiente 
manera. 

Controladonan di Departa- 
mento di Higiena di Servi- 
cio di Salubridad (THZ) lo 
drenta e area di Groot Kwart- 
ier pa inspecciona cas pa cas. 
E grupo aki lo ta debidamente 
uniforma y nan lo tin nan 
badge pa identifica nan mes. 


Nan tin e tarea di drenta den 
cura di casnan y inspecciona 
rondo di cas y indica na e ha- 
bitante cua ta e obhetonan 
cu ta cria di sangura y cu e 
habitante mes mester kita of 
limpia. Tambe nan lo indica 
caminda ta necesario cua op- 
cionnan y/ of solucionnan e 
habitante tin pa cu barinan di 
awa etc. 

Mesun mainta e grupo di 
limpiesa cu ta personanan 
di Ministerio di SOAW for 
di nan banco di vacatura 
tambe uniforma bou di guia 
di SEFBA lo drenta bario 
di Groot Kwartier, Iland y 
Monrepos. E grupo aki lo tin 
e tarea pa recoge sushi cu ta 
zweef. Esakinan ta cup, baki 
foam, boter y otro obheto- 
nan cu ta keda canto di caya y 
den areanan habri y/of publi- 
co. E grupo aki lo no drenta 
niun cura y por colecta e tipo 
di sushi indica aki so. 

Ta recomenda tur habitan- 
te di e areanan aki pa tene 
cuenta cu e skema di sushi 
grof di Selikor cu lo pasa dia- 


bierna awor 12 di december 
den a areanan aki pa recoge 
potoshi. E servicio aki ta gra- 
tis y ta facilita abo como ciu- 
dadano pa bo tene bo cura 
limpi y sin cria di sangura. 
Tene cuenta cu e fechanan 
pa saca bo potoshinan na 
tempo. Dado caso bo saca 
esakinan despues di e fecha 
di sushi grof, Selikor ta pasa 
te su siguiente luna i e sushi 
ta keda dilanti bo cas y abo ta 
keda responsabel pa esaki. 

Como un gran aportacion 
na e accion aki Hubentud 
Adventista lo drenta e bari- 


onan di Dominguito y Koral 
Spécht diadomingo dia 14 di 
december. Nan lo recoge su- 
shi cu ta surf pues cup, baki 
foam, boter y otro obhetonan 
cu ta keda canto di caya y den 
areanan habri y/of publico. 

Ta importante pa enfatisa 
cu den e accion aki sushi di 
cura o sea mata, yerba, palo 
etc. etc. lo no keda recoge. 
Ta recomendabel pa sigui tur 
publicacion tocante e accion 
di eliminacion y limpiesa e 
dianan aki den medionan lo- 
cal pa cada ciudadano ta bon 
informa. □ 

Harlton u Onnie” Emerenciana a hura como miembro di Conseho Insular 


KRALENDIJK - Diamars 
anochi durante un re- 
union publico sr. Harlton 
‘Onnie” Emerenciana a 
huramenta como miem- 
bro di Conseho Insular pa 
Partido union Patriotico 
Boneiro UPB. Ta asina 
cu Sr. Ramoncito Booi a 
tuma su retiro y asina Sr. 
Emerenciana ta drenta 
Conseho Insular como re- 
emplasante pa Sr. Booi. 

Diamars durante e reunion di 
Conseho Insular a tene elec- 
cion pa un vice presidente di 
Conseho Insular caminda cu 
tur miembronan di Conseho 
Insular a eligi Sra. Maritza 
Silberie, como cu Sr. Booi a 
tuma retiro di Conseho Insu- 


lar y mester a scoge un vice 
presidente di Conseho Insu- 
lar, manera ley ta prescribi. 
Despues cu vice presidente 
di Conseho Insular Sr. Ra- 
moncito Booi a nombra un 
comision pa acredita creden- 
cialnan di Sr. Harlton Eme- 
renciana, Conseho Insular a 
bay di acuerdo pa acepta Sr. 
Emerenciana como miem- 
bro di Conseho Insular. Mas 
despues di su huramento, 
miembronan Conseho Insu- 
lar a yama Emerenciana bon 
bini den e organo mas halto 
di Boneiro, pa asina duna un 
contribucion positivo na bi- 
enestar di pueblo di Boneiro. 
Den su prome desertacion, 
Emerenciana a bisa cu el a 
tuma e reto aki cu un gran 



honor pa asina e por yuda di Boneiro, pa asina hiba e greso pa pueblo di Boneiro 
y traha na fabor di pueblo pueblo aki dilanti pa tin pro- den su totalidad. Q 

Obispado ta rechasa cu keto bay 
tin problema cu asbest 


WILLEMSTAD - Obispa- 
do ta sigui cu su intencion 
firme pa habri Basilica 
Santa Ana pa Pasco di 
Nacemento. Asina un vo- 
cero di Obispado a bisa 
La Prensa, relaciona cu 
informacionnan cu keto 
bay tin asbest peligroso 
den e area. 

“Nos ta sali di punto di bista, 
cu e trabou ta bon haci. Nos 
tambe a tende diferente ver- 
sion, pero te awe niun hende 
no a bin cu pruebanan con- 
creto cerca nos cu ta dem- 
ostra contrario”, asina e vo- 
cero a bisa. Un specialista di 
asbest sinembargo ta adverti 
cu e trabou no ta bon haci. 

E1 a splica, cu desde dia cu e 
cuminsa cu e trabounan di 
reconstruccion, cu yudansa 
di Refmeria Isla, a dicidi cu 
ta traha a base di e leynan di 
ARBO cu ta vigente na Hu- 
landa. “Como cu nos leynan 
di medio ambiente mes no 
ta provee den con atende 
cu asbest, nos a traha den 
forma pro activo cu e com- 
pania contratista den e caso 
aki. Den e proceso aki a duna 
e trabou na un compania di 
construccion cu na su turno 
a uza expertonan certifica. 
Hunto cu Servicio Ambi- 
ental a wak tur cos y princi- 
palmente na cuminsamento 




esey a ocasiona cierto tardan- 
sa. Ta esey ta poniendo hun- 
to cu e periodo di awasero, cu 
e trabounan lo no ta cla pa e 
periodo aki di Advent (Misa 
di Aurora). Servicio Ambien- 
tal a para e trabounan, pero 
despues minister a duna dis- 
pensacion pa sigui. Si lo ta cla 
pa e siman 
di Pasco”, 
asina el a 
bisa. 


E vocero 
a bisa, cu 
nan tam- 
be a tende 
diferente 
rumor 
riba pres- 
encia di 


asbest, no obstante e control 
cu a haci. “Nos no por bay 
riba rumor. A para e trabou- 
nan berdad momentanea- 
mente, pero despues a sigui. 
Despues a sigui cu e trabou- 
nan civil cu awor aki ta tu- 
mando luga. Kisas lo no keda 
cla completo, pero di tur 


Criado di porco kier yudansa 
contra dioxina 



WILLEMSTAD - Di un 
banda criadonan di porco 
ta consciente, cu mester 
tuma medida pa reduci e 
cantidad di dioxina den 
carni di porco. Di otro 
banda nan situacion eco- 
nomico no ta duna espa- 
cio pa haci tur e cambi- 
onan necesario. 

Asina e criadonan di porco a 
trece dilanti durante un se- 
sion informativo organisa 
pa Departamento di Asun- 
tonan Veterinario. “Si nan 
ke pa nos drecha e stalnan, 
anto nan mester duna nos un 
subsidio”, un di e criadonan 
a vocifera den un publicacion 
di retkaribense.nl, skirbi pa 
Jose Manuel Dias. 

Un inventarisacion cu e 
servicio veterinario a haci 
recientemente di e varios 
creadornan di porco rond 
Corsou ta mustra riba un 
situacion bastante alarmante. 


Pa motibo di situacion hi- 
gienico tin hopi porco cu ta 
keda expone na e substancia 
dioxina cu por causa Cancer 
cerca ser humano. 

Como medida a instrui tur 
criado di porco pa no duna 
e porconan cuminda den 
tera mas. Mester laga e por- 
conan come sea riba beton of 


den baki. Tambe ta pidi pa 
stop di duna e porconan re- 
stonan di cuminda cu ta bini 
por ehempel di dump. Na su 
luga mester duna e porconan 
layena di come. Igualmente 
mester stop cu kimamento 
di sushi caminda ta cria bes- 
tia. E criadonan tin te cu dia 
ocho di februari pa imple- 
menta e medidanan Q 



manera e trabounan basico lo 
ta cla y tur hende por bishita 
e catedral atrobe. Nos ta con- 
fia cu e trabou ta bon haci. 
Nos no ta bay drenta den 
polemica cu niun hende. E 
trabou ta haci, a base di e ley 
di monumento cu ta na vigor 
awor aki. Nos tabata pro ac- 
tivo y esey a haci e proyecto 
mas costoso. Pero si tin hen- 
de cu tin otro informacion, 
nan bin cu e datonan dilanti”, 
asina el a bisa. 

E specialista di asbest, Mila- 
ngelo Isidora a bisa, cu ber- 
dad cu su compania The As- 
best Specialist a constata, cu 
tabatin trabounan mal haci 
na misa di Sta Ana. E carta 
di Isidora ta circulando riba 
rednan social. “Nos a tuma 
nota den prensa di varios co- 
municado y nos ta na altura 
cu e papelnan ta falsifica y 
cu e experto cu ta pretende 
di ta experto di asbest, no ta 
cuadra cu berdad. Te cu awe 
mi no a mira gobierno sali 


desmenti nada ni tampoco 
niun medida cu nan a tuma. 

Mi problema ta kico gobi- 
erno a haci?? Kico Servicio 
di Medio Ambiente cu ta na 
altura di acto criminal aki a 
haci? Parlamentarionan tur 
di Pueblo Soberano cu ta bon 
na altura cu cosnan no a cana 
corecto, pero kico nan a haci? 
Sconde e berdad laga bay pa 
no trece panico? Si ta asina 
aki, nos tin cu construi un 
pais, caminda cosnan robes 
nos ta yama drechi, cosnan 
corupto y ilegal ta bira legal 
of nos tin cu tapa nan, kere 
mi nos ta perdi. No tin un 
manera corecto pa haci un 
cos incorecto. Ami a consta- 
ta ora e cos a bira problema 
caba, Servicio di Medio am- 
biente a manda yama mi, ora 
cosnan a bay robes te cu nan a 
para trabou. The Asbest Spe- 
cialist no tabata den e trabou 
na misa Sta. Ana y no busca 
nos tampoco pa haci manera 
nada no a bay robes”Q 


Holo di droga a afecta 
duana 


Recientemente duana di a 
realisa un confiscacion di 
basta droga na aeropuer- 
to. 

Parce cu e droga aki cu ainda 
e departamento di comunica- 
cion di RCN no a duna in- 
formacion di dje, tabata den 
un dje oficinanan despues 
di a confisca e droga. Nos a 
compronde cu debi cu e dro- 
ga tabata mal paketa e tabata 
produci holo masha fuerte 
den e oficina. 

Esaki a causa cu dos duana a 
sufri infeccion cu un di nan 


mester a ricibi tratamento 
medico cu urgencia. E taba- 
ta perde rosea y den boca di 
drogadictonan ta papia cu cos 
a dal su persona hopi duro. E 
otro tabatin wowo y nanishi 
cu tabata basha awa sin mi- 
sericordia. Gracia na Dios cu 
ambos a recupera y e droga a 
keda confisca. 

Nos ta spera maske cu ya ta 
casi dos siman pasa, cu lo rici- 
bi informacionnan di cuanto 
droga esaki tabata y otronan 
cu a confisca durante e luna 
cu a transcuri.Q 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. 

Pa resolve bo ta pone num- 
ber den cada cuadra di tal 
forma cu cada rij crusa of 
bay abou tin e number un 
solo biaha. Tambe den cada 
cuadra chikito compara cu 
esun mas grandi tambe tin 
e numbernan 1 te cu 9. E 
number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 


Sudoku BON DIA, train 
FACIL 

NA WARDA 

Oranjestad 

Dr. Samuels 


911 




POLIS 

POLIS 

ORANJESTAD 
NOORD 
STA. CRUZ 
SAVANETA 
SAN NICOLAS 
BRANDWEER 
BRANDWEER 
POLIS TIPLINE 
HOSPITAL 
AMBULANCE 
SAN NICOLAS 
AMBULANCE 


100 

581- 1100 

582- 4000 
587-0009 
585-4710 
584-7000 
584-5000 
115 

582-1108 

11141 

527-4000 

582-1234 

584-5050 


BOTICA 

Oranjestad: OduberTel: 582-1780 
San Nicolas: Centro Medico Tel: 584-5794 


SERVICES 


INFORMATION 

SETAR 

TAXI 

TAXI-TAS 

PROF. TAXI 

TAXI D.T.S. 

SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP, 


December 13 

Freewinds 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Trer* 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 


FUNDACION 
Respetami 
Tel: 582-4433 


Diabetic Foundation 

Arubano 

Tel: 583-3808 


Narcotics Anonymous 
Tel: 583-8989 


Foundation Amor 
pa Prohimo 

Tel: 583-3345 /586-6976 


Women in Difficulties 

Foundation 

Tel: 583-5400 


Fiesta di “La Birgen 
di Guadalupe” 


Pastoor Andres 
Makowiec di 
Parokia Sagrado 
Curason di Hesus 
Savaneta y comis- 
ion organisado 
di “La Birgen di 
Guadalupe” ta in- 
vita tur parokiano, 
pueblo di Aruba y 
en particular e co- 
lonia Mexicano y 
Latino residencia 
na Aruba pa bin 
celebra e fiesta di 
“nos Señora di 
Guadalupe” cu un 
Santo Sacrificio di 
Misa cu lo tuma 
luga diabierna 12 
di december pa 
7’or di anochi. 


Lo tin un homenahe na la Birgen di Guadalupe cu acompa- 
ñamento di Mariachi Lirios del Campo y Ronny Kock y su 
grupo. Lo tin e fiesta custumbra den hofi di pastorie cu benta 
di cuminda y bolo. 

Bini uno, bini tur pa resa na Mama di Señor y pa gradici pa e 
fabornan ricibi. La Birgen di Guadalupe, Reina de Las Ameri- 
cas y Evangelisadora di e Mundo Nobo, pidi pa nos.Q 



Paella 


Ingredientenan: 


500g di long grain rice di 
3 cabaron grandi 
250g di pisca blanco 
1 fruta di laman 
1 telep di saffran 
1 wortel 
1 sibollo largo 
Azeta di maishi 

Pone e azeta den un weya di hasa. Hasa e sibollo, e 
specerij y e konoflok den e azeta y pone e fruta di 
laman y e saffran aserca. Pone e aroz y awa aserca 
riba candela abao asina e aroz por cushina bon. Ora 
e aroz ta casi moli pone e cabaron y pisca hunto cu 
e aroz. Keda drei tur cos hunto. Pone salo y peper 
na gusto. Ora tur e awa a seca y e aroz ta moli e ta 
cla pa come. 



E aliniacion planetario di awe por eleva bo 
deseo di ta cu bo alma gemela. Bo number- 
nan di awe 21, 29, 32 y 41 


Aries 



— 



E amor lo ta presente awe den bo mente y 
_ hende por descubri esey di biaha. Bo num- 


bernan di awe 20, 28, 31 y 40. 


Taur 


Awe bo ta sinti deseonan di haci di algo 
creativo of artistico. Bo numbernan di 
awe 19, 24, 30 y 37. 



Geminis 


E actonan chikito di beyesa y bondad ta 
specialmente importante pa bo. Bo num- 
bernan di awe 12, 19, 41 y 42. 



Cancer 


Pone atencion na loke bo soñonan ta 
avisa bo. Bo numbernan di awe 3, 27, 
31 y 43. 



Leo 



Sigura bo cu e cosnan ta bin di curason 
den e dia di awe. Bo numbernan di awe 
3,7, 39 y 50. 


Scorpio 


E dia di awe lo pasa bula asina ta sigura 
pa pone atencion riba e holoshi. Bo 
numbernan di awe 21, 24, 36 y 47. 


E amorye sociedadnan lo ta e puntonan 
clave awe pa bo, pesar cu lo bo haya cu 
ta existi un conflicto entre e parti aki di 
bo bida y e forma den cua bo ta maneha 
bo obhetivo laboral. Bo numbernan di 
awe 6, 33, 35 y 46. 


ri 


E energia astral di awe ta indica cu bo lo 
dicidi di maneha un sociedad di forma 
distinto. Bo numbernan di awe 24, 36, 
38 y 44. 



Sagitario 


E comunicacion diario cu e demas 
awe lo bira un poco emocional. Bo 
numbernan di awe 8, 25, 37 y 48. 



Capr icornio 


Na e momentonan aki bo ta sinti gana 
di ta rondona di beyesa. Esaki ta debi 
na e aliniacion astral di dia. Bo num- 
bernan di awe 5, 32, 34 y 39. 



Aquario 



Kisas bo ta sinti cu bo tin inten- 
cionnan, pero cu di algun forma ta 
mustra di a kiboca. Bo numbernan 
di awe 2, 30, 33 y 44. 

“TCC The Chaz Club ta cera otro 
temporada exitoso” 

Diabierna 12 di decem- Un programa dedica y 

ber 2014 TCC The Chaz presenta pa alumnonan Un temporada caminda nos a 
Club lo cera otro tempo- di The Chaz Modeling & sa di brinda e televidentenan 
rada exitoso pa e aña aki. Talent School. programanan hopi varia y cu 



topiconan hopi interesante 
pa un y tur. Danki na tur e 
bunita comentarionan cu nos 
a ricibi y sigur pa e sintonia 
masal cu nos a cosecha di dje. 

Danki special na tur e spon- 
sornan cu a haci e program- 
anan aki posibel y cu ta confia 
den nos programa educativo: 
Unoca, Setar NV, Punto di 
Oro Appartments y nos Main 
sponsor cu ta A1 Jazar Trad- 
ing NV cu su dushi juice 
Fontana. Sin lubida nos alo- 
cacion La Cabana Beach Re- 



sort & Casino. 

Pa nos ultimo programa nos 
a prepara un super bunita 
Tema cu ta : “ Stima”. Nos lo 
tin un otro super great pro- 
grama yena cu informacion 
y entretenimento pa un y tur 
disfruta di dje. Sintonisa dia- 
bierna awo 12 di December 
2014 pa 7:00 pm na Telea- 
ruba. Un programa espec- 
tacular y dedica na bo, paso 
ta pa bo e ta !!! Feliz dianan 
di Fiesta y prospero aña 2015, 
ta nos mas sincero deseo!!! □ 


Advertorial 


Gold Coast su ultimo fase di desaroyo, e condominionan 

di Boca Druif & Boca Grandi 


Gold Coast, e comunidad 
residencia cu ta creciendo 
mas lihe na Aruba, tambe 
ta e isla su comunidad 
residencia planea di mas 
nobo. Mientras cu e may- 
oria di casnan ta ocupa 
pa doñonan feliz, un gran 
cantidad di townhouses 
y villa cumpra tambe ta 
wordo ofreci pa huur na 
esunnan cu ta bishitan- 
do e isla, haciendo Gold 
Coast Villas Aruba un des- 
tinacion unico di vakan- 
tie, habri pa relahacion y 
cla pa haci negoshi. 

E programa di huur di Gold 
Coast a bira mas y mas popu- 
lar durante e ultimo añanan 
aki, ya cu e ta ofrece un tre- 
mendo balor pa famianan of 
parehanan cu ta biahando 
hunto, y buscando e extra 
espacio cu solamente un resi- 
dencia por provee. 

Adicional, e placa cu nan ta 
spaar ta substancial ora bo 
compara e prijs di huur di 
un residencia di Gold Coast 
compara cu cualkier di Aru- 
ba su acomodacionnan na e 
miho resortnan di 4 strea. 

E crecemento den demanda 
pa luganan di huur a inspira 
e construccion y e benta di 
Gold Coast su ultimo fase, 
esta e condominionan di 


Boca Druif & Boca Grandi. 
Recientemente, e ultimo 
fase di desaroyo aki a wordo 
desvela y e ta inclui e fmalisa- 
cion di e unidadnan adicional 
di condominio moderno. 

E unidadnan, 36 den total, 


cu opcion di 2 y 3 camber, ta 
situa den e seccion di Man- 
groves V6, na e parti zuid di e 
residencia. E condominionan 
espacioso di un piso ta diseña 
cu hopi estilo y ta ekipa cu e 
ultimo aparatonan domestico 
ultra moderno cu ta spaar en- 
ergia tambe. 

E condominionan di 2 cam- 
ber, yama Boca Druif, ta 
midi un total di 115m2, y ta 
obtenibel na tanto e pisonan 
di tera como e pisonan ariba. 
E condominionan di e piso 
ariba ta conta cu 2 balcon y 
un terras priva riba e dak cu 


tin bista riba e beyesa den aire 
liber. Doñonan por disfruta 
di e terras priva riba e dak cu 
ta diseña pa entretene bishi- 
tantenan of djis relaha na un 
manera comodo. 

E propiedad ta ofrece mas 


di 50 espacio di parkeer, y e 
combinacion di bunita har- 
dinnan cu stacionamento 
amplio ta crea un ambiente 
recreacion di biba cu ta alta- 
mente funcional y na e me- 
sun momento ta ofrece bo 
hopi placer. 

Pa esunnan cu ta cumprando 
real estate y ta buscando un 
plan mas espacioso, e con- 
dominio di Boca Grandi ta 
consisti di 3 camber y ta midi 
un total di 129m2, y e ta me- 
sun bunita cu su ruman di 2 
camber, Boca Druif. E con- 


dominionan ta obtenibel na 
e piso di tera como tambe e 
piso di mas halto. E condo- 
minionan riba e piso di tera ta 
disfruta di un patio espacioso 
mientras cu e condominion- 
an di e piso ariba ta conta cu 2 


balcon y un terras priva riba e 
dak cu tin bista riba e beyesa 
den aire liber. E terras priva 
riba e dak a wordo diseña pa 
entretene bishitantenan of 
djis relaha na un manera co- 
modo. 

E propiedad ta ofrece mas 
di 50 espacio di parkeer, y e 
combinacion di bunita har- 
dinnan cu stacionamento 
amplio ta crea un ambiente 
recreacion di biba cu ta alta- 
mente funcional y na e me- 
sun momento ta ofrece bo 
hopi placer. 

Ora e ta completamente 


cla, Gold Coast lo conta cu 
mas di 260 residencia, den 
townhouses di 2 y 3 cam- 
ber, condominio di 3 camber 
y un piso, y casnan di villa 
di 3 y 4 camber, situa entre 
26 hectarnan di hardinnan 


luhoso, plazanan pintoresco 
y fonteinnan, paden di e mu- 
rayanan di un comunidad 
completamente sigura. 

E diseño di Gold Coast Vil- 
las Aruba a wordo concebi pa 
e miembronan dinamico di 
e famia Croes, kende su vi- 
sion original awo ta resulta 
den e beyesa, calidad, estilo, 
siguridad y conveniencia di 
e desaroyo, corectamente fi- 
nancia y bon construi, cum- 
pliendo estrictamente cu e 
presupuestonan y calendario 
di construccion. □ 

PANORAMA SOCIAL 


Consehonanpa mehoracion di e ambiente pedagogico 

Minister Arthur Dowers a ricibi rapport di Centro Ortopedagogico 



Desde october pa decem- 
ber 2014, Bo Roerink y 
Liselore Molema a studia 
e situacion di e asina yama 
ambiente pedagogico na 
Orthopedagogisch Cen- 
trum Aruba (OCA). E si- 
man aki nan a presenta e 
resultado di nan investig- 
acion na Minister Arthur 
Dowers durante di un re- 
union na su oficina den 
presencia di director di 
OCA, Dynia Abath-Mull- 
er y Hoogleraar na Uni- 
versiteit van Amsterdam, 
Professor dr. Stams. 

E estudio di Roerink y 
Molema, ta parti di nan 
trayecto di specialisacion pa 
obtene nan titulo di Master 
den Forensische Orthopeda- 
gogiek di Universiteit van 
Amsterdam. Pa medio di en- 
trevistanan cu e hobennan 
cu ta biba na OCA y e traha- 


donan di e centro, Roerink y 
Molema a haya un bista cla 
y detaya di bida diario den e 
centro, di unda nan por a saca 
e informacion necesario pa 
nan rapport y conclusionnan 
tocante di e medio ambiente 
pedagogico na e centro. 

Den e rapport presenta na 
Minister Dowers, Roerink 
y Molema ta splica kico ta e 
aspectonan cu ta cana bon na 
e centro, pero tambe areanan 
cu mester mehoracion. Nan 
a conta cu guia di parti di e 
director di e centro y di nan 
profesor pa cu e proyecto aki. 

Dynia Abath-Muller a splica 
cu e relato di nan sondeo lo 
wordo uza pa sigui haci e 
cambionan necesario pa op- 
timalisacion di e guia peda- 
gogico di e hobennan cu ta 
biba na Orthopedagogisch 
Centrum Aruba. 


Minister Dowers a gradici 
Roerink y Molema pa nan 
interes y nan aportacion di- 
recto, den con pa ofrece un 
miho ambiente pedagogico 
pa e hobennan cu ta bibando 
den OCA. Desde cu e man- 
datario a asumi e responsabil- 
idad pa e centro aki el a adresa 


diferente punto di preocupa- 
cion y atencion pa mehora e 
facilidadnan. 

Varios cambio a tuma luga 
y ta tumando luga, tanto pa 
cu e infrastructura fisico di 
e facilidad(nan), como tam- 
be den e area di servicionan 


y e guia cu ta wordo ofreci 
na e hobennan bibando na 
e centro(nan). Entre otro e 
renobacion y expansion di 
e centro ubica na Dakota 
ta avansando bon y den un 
futuro cercano lo integra e 
dos centronan den un solo 
compleho.Q 


Prestige Awards ta entrega homenahe dialuna awo: 

Jo-Anne Arends ta ricibi “Excellence Award” 



“Coming together is a 
beginning, keeping to- 
gether is progress, work- 
ing together is success” 
ta loke ta pasa den mente 
di e ganado di Excellence 
Marketing Award pa Aru- 
ba Airport Authority. Jo- 
Anne Arends, specialisa 
den International Mar- 
keting Management ta 
graduado di Hoge Econo- 
mische Studies (HES) na 
Rotterdam y a fungi como 
docente di marketing pa 
tres aña na Hogeschool 
Rotterdam prome cu el a 
bolbe su pais. 

Miembro di Airlift Com- 
mittee hunto cu AHATA, 
ATA y Ministerio di Tur- 
ismo e hoben dinamico aki a 
sa di haya diferente recono- 
cimento internacional den 


pasado y pa di prome bes ta 
wordo reconoci pa su esfuer- 
sonan grandi y conocemento 
riba su propio isla. Prestige 
Awards ta orguyoso di por 
entrega su persona e hom- 
enahe tan distingui. 

Aeropuerto Internacional 
Reina Beatrix ta un di e aero- 
puertonan mas ocupa den 
Caribe cu 31 diferente aero- 
linea cu ta transporta 2.3. mi- 
yon pasahero pa aña. Aero- 
puerto ta e prome impacto 
positivo cu un turista ta ricibi 
na yegada na un pais y ta pa e 
motibo aki cu Aruba Airport 
Authority ta haci tur esfuerso 
pa duna e pasahero un expe- 
riencia unico cu ta inclui el- 
ementonan di e cultura, her- 
encia y tradicion di Aruba. 

Pa Jo-Anne Arends e comu- 
nicacion entre e diferente 



aerolinea ta di vital impor- 
tancia y ta percura di ta sem- 
per cultivando un relacion 
duradero den cooperacion 
cu partnernan. “Mi no ta 
kere cu poder di propaganda 
nos Aruba y su Aeropuerto 
por logra mas cu un servicio 
amabel di nos hendenan y 
mantene contacto demost- 
rando cu Aruba su futuro ta 
depende di lasonan estrecho 
y duradero” Jo-Anne Arends 
ta remarca. 

Jo-Anne ta responsabel pa 
crea rutanan potencial pa 
Aruba, mantene relacion cu 
aerolinea partner, crea con- 


tacto nobo y mantene rela- 
cion di partner, ademas di 
ta responsabel pa e plan di 
mercado anual pa AAA, ta 
ehecuta y analisa diferente 
investigacion cu e proposito 
di engrandece e flota di aero- 
linea pa Aruba. 

Innovativo, consistente y cre- 
ativo, lihe den responde na 
creacionnan den mercado, 
responsabel pa mercado efec- 
tivo ta transformacion cu ta 
cambia profundamente nos 
isla chikito y nos bida como 
Arubiano en general, y den 
gran parti e cambionan aki ta 
den man di Jo- Anne Arends, 


mientras cu e ta biaha mundo 
henter convenciendo mas y 
mas aerolinea pa bula Aruba 
y asina trece mucho mas tur- 
ista pa nos isla stima. 

“Communicating the mis- 
sion: supporting your Team 
with the necessary resources: 
getting out of their way so 
they can achieve great things” 
ta un di e hopi filosofia cu e 
ganado di Excellence Airline 
Marketing Award ta man- 
tene. Prestige Award ta haci 
entrega di e trofeo na Joanne 
dialuna 15 di December den 
Renaissance Convention 
Center. □ 

5 producto di beyesa cu e 
colo Marsala, e colo oficial 
di2015 

E instituto di colo Pantone a caba de anuncia su color oficial 
pa 2015 y e aña aki ta di turno e tono Marsala. Pantone a 
describi e colo manera, “ "un fuerte y biña tinto M . 

Sin duda algun di e colonan aki lo marca su presencia tanto 
riba pasarela como den e productonan di beyesa. 

Y papiando di beyesa, pa continua nos ta presenta bo e cos- 
metica cu cual bo por uza e color di 2015. 

Si bo kier marca tendencia desde cuminsamento di e fies- 
tanan, tribi bay cu e colo cu tur hende lo papia di dje desde 
2015. E tono di bo cuero no ta importa, e miho di e colo 
Marsala ta cu e ta para bon cu tur muhe. Tur e productonan 
aki bo por haya na bo tienda di perfume faborito. 

•Palet di sombra Wear Everywhere Neutral di Clinique 
•Labial Plum Nude de Clinique, coleccion High Impact 
•Labial L’Oréal Paris Scarlet Concerto, coleccion Colour 
Riche Extraordinaire 

•Labial y potlood labial Manic di Urban Decay 
•Perfume Lauren de Ralph Lauren.Q 





Diseño di arte di huña 
pa e Pasco aki 


Bo por celebra Pasco di hopi manera! Scuchando musica, co- 
miendo y pintando bo huña! 

Den e ultimo caso aki, bo tin hopi alternativa y awe nos kier 
mustra bo algun di e miho nan. 

Bo ta cla pe?Q 








































































